Regionalne inicijative | Ministarstvo odbrane Republike Srbije\nMinistarstvo odbrane Republike Srbije i\nPočetkom HHI veka na području Jugoistočne Evrope pokrenuto je više političkih, ekonomskih i bezbednosnih regionalnih inicijativa od strane Evropske unije, NATO, OEBS i Saveta Evrope, Sjedinjenih Američkih Država, država članica EU, kao i država regiona. Cilj pokretanja regionalnih inicijativa bio je očuvanje mira i stabilnosti na području Jugoistočne Evrope.\nUnapređenje regionalne saradnje predstavlja jedan od spoljnopolitičkih prioriteta Republike Srbije, koja se ostvaruje kroz veoma aktivno učestvovanje u radu regionalnih inicijativa i organizacija. Za Ministarstvo odbrane Republike Srbije, koje potvrđuje čvrstu opredeljenost za još aktivnije učešće u radu regionalnih bezbednosnih inicijativa i organizacija, one predstavljaju značajnu podršku u procesu reforme sistema odbrane.\nSaradnja ministara odbrane Jugoistočne Evrope\nProces saradnje ministara odbrane zemalja Jugoistočne Evrope (Southeastern Europe Defense Ministerial Process – SEDM) pokrenut je na predlog Sjedinjenih Američkih Država 1996. godine, sa namerom jačanja saradnje zemalja JIE i SAD na planu odbrane. Osnovni cilj SEDM je intenziviranje razumevanja i političko-vojne saradnje u JIE radi jačanja stabilnosti i bezbednosti u regionu.\nČlanice SEDM su: SAD, Grčka, Italija, Turska, Slovenija, Rumunija, Bugarska, Hrvatska, Albanija, Ukrajina, Makedonija, Bosna i Hercegovina, Crna Gora, Gruzija i Srbija, dok Moldavija ima status posmatrača.\nOdluka o prijemu Srbije u SEDM doneta je na ministarskom sastanku SEDM održanom u oktobru 2009. godine u Sofiji. Vlada Republike Srbija, na sednici održanoj 10. juna 2010. godine, donela je zaključak o pristupanju Sporazumu o osnivanju Koordinacionog komiteta u okviru procesa SEDM. Usvajanjem pomenutog zaključka, Republika Srbija završila je nacionalnu proceduru koju predmetni sporazum predviđa za stupanje u punopravno članstvo u okviru procesa SEDM. U martu 2012. godine, Srbija je dobila i status posmatrača u sklopu Multinacionalne mirovne snage JIE (Multinational Peace Force Southeastern Europe – MPFSEE).\nMehanizmi saradnje unutar SEDM su ministarski sastanci, sastanci Koordinacionog komiteta (SEDM-CC), sastanci Komiteta za političko-vojno upravljanje (PMSC) i sastanci zamenika načelnika generalštabova država SEDM. Detaljni podaci dostupni su na sledećoj adresi.\nKoordinacioni komitet SEDM (SEDM Coordination Committee – SEDM-CC), zvanično uspostavljen u oktobru 2000. godine, zadužen je za nadgledanje i davanje političkih smernica za sve projekte koji se iniciraju u okviru SEDM.\nKomitet za političko vojno upravljanje (Politico Military Steering Committee – PMSC) predstavlja upravljačko telo za Multinacionalne mirovne snage JIE (Multinational Peace Force Southeastern Europe – MPFSEE) i njihovu operativnu komponentu u vidu brigade za očuvanje mira u JIE (Southeastern Europe Peacekeeping Brigade – SEEBRIG).\nU okviru procesa SEDM pokrenuto je nekoliko uspešnih aktivnosti i inicijativa, kao što su: Multinacionalne mirovne snage JIE - MPFSEE i njihova operativna komponenta u vidu brigade za očuvanje mira u JIE – SEEBRIG; Projekat simulacionih vežbi (Southeastern Europe Simulation Network – SEESIM); Projekat telemedicine – IMIHO, Incijativa za izgradnju integriteta i Konferencija o ulozi žena lidera u oblasti odbrane i bezbednosti.\nMinistarstvo odbrane Republike Srbije redovno učestvuje na ministarskim sastancima, sastancima Koordinacionog komiteta i sastancima zamenika načelnika generalštabova zemalja SEDM od 2006. godine, uz aktivno učešće u projektima ove inicijative.\nRepublika Srbija je bila domaćin sastanka na nivou ministara odbrane država članica SEDM 2018. godine, a na nivou zamenika načelnika generalštabova 2014. godine.\nBalkanske vojno-medicinske snage (Balkan Medical Taskforce – BMTF)\nPod okriljem Foruma za saradnju država Zapadnog Balkana u oblasti odbrane - SEEC, a u skladu sa zaključcima sa 1. Konferencije vojne medicine zemalja JIE koja je održana u aprilu 2011. godine u Beogradu, formirana je Grupa za procenu balkanskih vojno-medicinskih snaga. Republika Srbija je predsedavala Grupom za procenu balkanskih vojno-medicinskih snaga u periodu od 2011. do 2013. godine, tokom kojeg je izrađen Koncept balkanskih vojnomedicinskih snaga). Navedeni Koncept BMTF predstavio je smernice za izgradnju BMTF i usvojen je potpisivanjem Deklaracije o namerama od strane svih država učesnica (Severna Makedonija, Slovenija, Srbija, Albanija, Bosna i Hercegovina i Crna Gora). Kao rezultat navedenog dokumenta, započet je rad na uspostavljanju organizacione strukture BMTF i u januaru 2014. godine formiran je Predupravni odbor BMTF, i Predstalna organizacija BMTF. Navedena tela imala su prefiks „pred“ do momenta potpisivanja Sporazuma o uspostavljanju Balkanskih vojno-medicinskih snaga od strane svih članica 2016. godine. Zajedničkim delovanjem, rad Grupe za procenu balkanskih vojno-medicinskih snaga je u međunarodnoj zajednici ocenjen kao veoma uspešan a BMTF je uvršten u red projekata "pametne odbrane" na Samitu NATO u Čikagu 2012. godine.\nPredviđeno je da BMTF budu multinacionalna medicinska jedinica sa zadatkom da obezbedi medicinsku podršku nivoa 2 (Role 2 level) u operacijama odgovora na krizu za veliki broj vanrednih situacija (prirodne nepogode) u regionu.\nRepublika Srbija se nalazila u statusu Okvirne nacije (Framework nation) BMTF do kraja juna 2020. godine. Republika Severna Makedonija je određena za Okvirnu naciju BMTF za period 2020-2022. godine, dok će Republika Slovenija biti Okvirna nacija BMTF od 2022. do 2024. godine.\nTokom vežbe „Saber Guardian 2017“, koja je realizovana 2017. godine u Rumuniji, jedinica BMTF dostigla je nivo inicijalnih operativnih sposobnosti (IOC). Tokom vežbe "Energični ratnik" („Vigorous Warrior 19”), održane u aprilu 2019. godine u Rumuniji, jedinica je prikazala zavidan nivo uvežbanosti i dostigla nivo punih operativnih sposobnosti u mandatu Srbije kao Okvirne nacije. Puna operativna sposobnost podrazumeva da je sposobnost za ispunjavanje zadataka u regionu Balkana u potpunosti postignuta.\nZvanična stranica Balkanskih medicinskih snaga nalazi se ovde.\nRACVIAC - Centar za bezbednosnu saradnju\nCentar za bezbednosnu saradnju - RACVIAC je osnovan oktobra 2000. godine u okviru Pakta za stabilnost Jugoistočne Evrope u Rakitju pored Zagreba, Republika Hrvatska i u početku se bavio kontrolom naoružanja i primenom mera poverenja i bezbednosti. Uloga Centra je jačanje dijaloga i saradnje kroz partnerstvo država članica i drugih međunarodnih subjekata radi doprinosa i podrške regionalnoj bezbednosti i stabilnosti.\nAktivnosti Centra su tokom vremena proširene, a težišne oblasti saradnje su:\nKooperativno bezbednosno okruženje; (eng. Cooperative Security Environment - CSE ),\nSuprotstavljanje transnacionalnim bezbednosnim pretnjama (eng. Countering Transnational Security Threats - CTST ) i\nUpravljanje sektorom bezbednosti (eng. Security Sector Governance - SSGR).\nTakođe, 2014. godine formirana je Mreža za borbu protiv širenja oružja za masovno uništenje (C-WMD Network) u okviru koje se godišnje organizuju tri aktivnosti na temu borbe protiv širenja oružja za masovno uništenje, uz podršku Američke komande oružanih snaga u Evropi (USEUCOM).\nRACVIAC, prema Sporazumu, čine stalne i pridružene članice, kao i posmatrači. Stalne države članice RACVIAC, koje imaju pravo odlučivanja u svim stvarima, su: Albanija, Bosna i Hercegovina, Hrvatska, Grčka, R. Severna Makedonija, Crna Gora, Rumunija, Srbija i Turska. Pridružene članice, koje mogu odlučivati o personalnim i programskim pitanjima budući da u njima kontribuiraju, su: Austrija, Češka, Danska, Francuska, Nemačka, Mađarska, Italija, Holandija, Norveška, Rusija, Slovenija, Španija, Švedska i Velika Britanija. Države sa statusom posmatrača, koje nemaju pravo odlučivanja, su: Kanada, Moldavija, Poljska, Slovačka, Ukrajina i SAD.\nNa 32. sastanku Multinacionalne savetodavne grupe (MAG) u oktobru 2014. godine «Kosovo*» je pozvano da učestvuje na svim sastancima i aktivnostima RACVIAC/MAG, zbog čega ima svojstvo učesnika (bez mogućnosti učestvovanja tzv. Kosovskih snaga bezbednosti, imajući u vidu Rezoluciju SB UN 1244).\nZasedanja MAG održavaju se dva puta godišnje, tokom aprila i oktobra svake godine, jedno u državi predsedavanja i drugo u Centru. Predsedavajući MAG je predstavnik jedne od država članica a funkcija traje godinu dana.\nRepublika Srbija je potpisala Sporazum o RACVIAC 14. marta 2010. godine u Budvi, Crna Gora, a u decembru 2011. godine okončana je nacionalna procedura ratifikacije. Navedenim je Republika Srbija postala peta država koja je ratifikovala Sporazum čime je on stupio na snagu i u tom smislu dala nedvosmislenu podršku završetku transformacije RACVIAC.\nTakođe, Ministarstvo odbrane Republike Srbije na godišnjem nivou usaglašava plan aktivnosti sa RACVIAC i predstavnici Ministarstva odbrane Republike Srbije svake godine učestvuje u radu konferencija, okruglih stolova, radionica, seminara i kurseva u organizaciji Centra.\nU okviru strateškog opredeljenja aktivnog doprinosa regionalnoj saradnji Ministarstvo odbrane Republike Srbije je predsedavalo MAG u periodu oktobar 2013 – oktobar 2014. godine.\nKonferencija načelnika generalštabova balkanskih zemalja uspostavljena je na inicijativu Grčke i Turske 2006. godine. Prva konferencija načelnika generalštabova balkanskih zemalja održana je u Solunu 2007. godine i njoj su prisustvovali načelnici generalštabova Albanije, BiH, Bugarske, Crne Gore, Grčke, Makedonije, Srbije, Rumunije i Turske i Hrvatske. Iste godine potpisanu su Smernice za rad (Terms of Reference) kada su države učesnice prvog sastanka postale stalne članica navedene regionalne inicijative, Hrvatska i Slovenija stekle status posmatrača.\nU okviru inicijative Konferencija načelnika generalštabova balkanskih zemalja čiji je Republika Srbija aktivni učesnik, izdvojen je rad posebne Koordinacione grupe, Podgrupe za obuku, obrazovanje i vežbe i Podgrupe za asimetrične pretnje, kao i Tima za konfiguraciju projekta SEEETN u cilju priprema Konferencija načelnika generalštabova balkanskih zemalja.\nCilj Foruma je da razmatra i jača modele vojno-vojne saradnje balkanskih država kao i modele odgovora na sve bezbednosne izazove, rizike i pretnje. Suštinu aktivnosti Foruma čine obuka i obrazovanje, odnosno aktivnosti u kojima se zajednički stiče zahtevani nivo interoperabilnosti koji omogućava zajedničko delovanje u najrazličitijim situacijama. Akcenat je dat prirodnim nepogodama i učešću na zajedničkim vojnim vežbama, kao i izradi godišnjih procena asimetričnih pretnji na Balkanu.\nUspostavljena je Lista zajedničkih aktivnosti: aktivnosti koje se nude samo balkanskim zemljama kao i aktivnosti koje su otvorene za druge zemlje (kursevi, seminari, konferencije i dr.). Postojeće liste se ažuriraju na godišnjem nivou. U okviru priprema za realizaciju zajedničkih vežbi održavaju se i pripremne konferencije (više puta u toku godine).\nPored navedenog, postoji i direktna veza na nivou načelnika generalštabova u hitnim slučajevima potreba za pružanjem pomoći u skladu sa nacionalnim zakonodavstvima. Sastanak načelnika generalštabova balkanskih zemalja u okviru Konferencije realizuje se jednom u toku godine, a u cilju njene realizacije, kao i realizacije aktivnosti sa Liste zajedničkih aktivnosti, održavaju se sastanci koordinacionih grupa, podgrupa i timova više puta u toku godine).\nGeneralštab Vojske Srbije je bio domaćin Konferencije načelnika generalštabova balkanskih zemalja u toku 2018. godine.\n Forum za saradnju država Zapadnog Balkana u oblasti odbrane - SEEC (poznat i kao Forum za pomoć zemljama JIE eng. South East Europe Clearinghouse - SEEC) predstavljao je regionalnu bezbednosnu inicijativu pokrenutu 2004. godine na predlog Republike Slovenije i Komande oružanih snaga SAD za Evropu. Cilj SEEC bio je ostvarivanje bolje koordinacije donatora u pružanju pomoći zemljama iz regiona JIE.


Savladaj tremu pred prijemni ispit uz interaktivne radionice Univerziteta u Beogradu! - Portal Mladi\nHome Aktuelno Savladaj tremu pred prijemni ispit uz interaktivne radionice Univerziteta u Beogradu!\nSavladaj tremu pred prijemni ispit uz interaktivne radionice Univerziteta u Beogradu!\nTrema pred prijemni ispit poznat je osećaj svih maturanata i maturantkinja koji konkurišu za upis na fakultete, pa i njihovih roditelja. Ona je važan fenomen – uzbuđenje koje može biti dobar saveznik i pojačati koncentraciju, ili, sa druge strane, ako je preintenzivna, ometati koncentraciju i osujetiti postizanje dobrih rezultata. Postavlja se pitanje – da li maturanti dovoljno znaju o tome šta je trema i kako njome upravljati…?\nNa savetovanju, u poverljivoj atmosferi, učesnici i učenice će imati prilike da se bolje upoznaju sa fenomenom treme, razgovaraju, razmene iskustva, vežbaju tehnike upravljanja tremom, osnaže se, dobiju podršku i savete psihologa iz Centra za razvoj karijere i savetovanje studenata Univerziteta u Beogradu.\nsreda, 19. jun – Farmaceutski fakultet, Vojvode Stepe 450, 14– 16 časova, učionica A002\nSavetovanje je besplatno i namenjeno je svim zainteresovanim maturantima i maturantkinjama koji konkurišu za upis na fakultete u sastavu Univerziteta u Beogradu.\nPrevious articleZaviri u svoju budućnost uz BOŠ!\nNext articleDJ Džejms Lavel gost Palićkog festivala!


Sprečeno više likvidacija u Podgorici i na primorju - Kako Narod Kaže\nSprečeno više likvidacija u Podgorici i na primorju\nautor KnK 28.01.2021, 18:42 1.5k Pregleda\nGlavni specijalni tužilac Milivoje Katnić kazao da je eksplozivna naprava, koja je sinoć pronađena u Podgorici, ručno rađena zbog razornog ubojnog dejstva i da bi to, da je realizovano na semaforu ili negde na ulici, bilo katastofalno.\nU proteklih 10 dana, specijalno državno tužilaštvo je, u saradnji sa sektorima Uprave policije, sprečilo nekoliko likvidacija u Tivtu, Budvi, Podgorici i Baru.\nOvo je najavljeno na današnjoj zajedničkoj konferenciji za novinare UP i SDT.\nSpecijalni državni tužilac Saša Čađenović rekao je da je 22. januara jedna osoba trebalo da bude ubijena u Podgorici, a dve na aerodromu u Tivtu.\nZločinački plan organizacije bio je izvršenje ubistva u Podgorici aktiviranjem eksploziva ispod automobila u pokretu na semaforu.\nTužilac Čađenović rekao je da je realizacija ovog krivičnog plana prekinuta u vreme izvršenja krivičnog dela.\n“27. januara službenici Sektora za borbu protiv organizovanog kriminala uhapsili su tri osobe koje su nosile plastični eksploziv velike razorne moći. T.H. M. M. i I. D. lišeni su slobode. Eksploziv je pronađen u vozilu M.M.\nČađenović je rekao da je zločinačka organizacija za ubistvo u Tivtu trebalo da dobije između 700.000 i 1,3 miliona evra, a za ubistvo planirano u Podgorici 500.000 evra. Oko 50.000 evra trebalo je da bude plaćeno zločinačkoj organizaciji za planirano ubistvo u Baru, i to samo neposrednim izvršiocima, dodao je tužilac.\nTakođe je ponovio detalje iz istrage hapšenja u Budvi osumnjičenih S.S. i I.L. za koje se veruje da su ubili Marka Ljubišu u jednom kafiću u Budvi.\nSDT će nastaviti istragu kako bi utvrdio da li je još neko umešan u planiranje i pomaganje ovih zločina.\nGlavni specijalni tužilac Milivoje Katnić rekao je da je eksplozivna naprava, koja je sinoć pronađena u Podgorici, napravljena ručno zbog razorne smrtonosne akcije i da bi, ako je realizovana na semaforu ili negde na ulici, bila katastrofalna .\nPrethodni članak Krivokapić: Najverovatnije je tačno da je veliki deo dokumentacije od 2016. do 2020. uništen\nSledeći članak Telekom: Ne spajamo se sa Telenorom, reč je o saradnji u skladu s evropskom praksom\nVLADIMIR VUKČEVIĆ PORUČUJE VUČIĆU: „Nedopustivo je da predsednik Srbije izjavljuje da ne želi da hapsi optužene za ratne zločine“


Od danas važe novi propisi za ulazak u Švajcarsku – RASEJANJE.info\n20.09.2021 20.09.2021 Katarina\tantigenski tekst, elektronski formular, Korona virus, negativan test, nevakcinisani, pandemija, PCR testovi, Švajcarska\nOd danas 20. septembra, sva lica starija od 16 godina pre ulaska u Švajcarsku, bez obzira na prevozno sredstvo kojim dolaze, moraju popuniti elektronski formular (Einreiseformular/Entry form) koji mogu naći na linku https://swissplf.admin.ch/formular.\nNovom uredbom švajcarske vlade nevakcinisana lica i lica koja nisu preležala Kovid – 19, moraju pri ulasku u Švajcarsku da pokažu negativan PCR ili antigenski test. Dodatno imaju obavezu da se od četvrtog do sedmog dana nakon ulaska u Švajcarsku ponovo testiraju o sopstvenom trošku i rezultat dostave nadležnom kantonalnom organu.\n2. lica koja su preležala Kovid-19 i poseduju važeću potvrdu o tome;\n3. maloletna lica starosti do 16 godina;\n4. lica koja su u tranzitu kroz Švajcarsku bez zaustavljanja (ova lica su izuzeta i od obaveze popunjavanja formulara za ulazak);\n5. vozači motornih vozila i autobusa prilikom obavljanja međunarodnog prevoza u drumskom saobraćaju (ova lica su izuzeta i od obaveze popunjavanja formulara za ulazak);\n6. stanovinci pograničnih područja i osobe koje zbog posla svakodnevno prelaze granicu (ova lica su izuzeta i od obaveze popunjavanja formulara za ulazak).\nKantoni su zaduženi da kontrolišu da li su svi uradili i obavezan drugi test. Kontrole neće biti sveobuhvatne, već će se to činiti na slučajnom uzorku.\n← U Grosberenu položeni venci na Spomenik žrtvama fašizma u Drugom svetskom ratu\nPoseta delegacije Srpskog društva za proteomiku našoj ambasadi u Rimu →


TRNINIĆ SA PREDSTAVNICIMA HRVATA: RS će razmotriti pomjeranje trase auto-puta | Banjaluka.net\nTRNINIĆ SA PREDSTAVNICIMA HRVATA: RS će razmotriti pomjeranje trase auto-puta\nMinistar saobraćaja i veza Republike Srpske Neđo Trninić rekao je da je sa potpredsjednikom Srpske iz hrvatskog naroda Josipom Jerkovićem i delegatom u Klubu Hrvata u Vijeću naroda Davorom Čordašem dogovoreno da projektantu auto-puta od Vukosavlja, preko Brčkog i Bijeljine do granice sa Srbijom bude ostavljeno dodatno vrijeme za ispitivanje trase, te da razmotri mogućnost njenog pomjeranja.\n“Usaglašeno je da nakon ispitivanja svih varijanti bude održan sastanak na ovom nivou proširen predstavnicima lokalnih zajednica i mjesnih zajednica kroz koje prolazi trasa budućeg auto-puta”, izjavio je Trninić danas Srni.\nPrema njegovim riječima, u ovom trenutku je prerano govoriti o trasi auto-puta.\n“Riječ je o dokumentu koji je u formi nacrta i nije konačan, te smatramo da će se u narednom periodu saradnjom svih zainteresovanih strana doći do prihvatljivog rješenja”, kaže Trninić.\nTrninić je sa Jerkovićem i Čordašem razgovarao o izradi plana parcelacije za auto-put i informisao ih da je obaveza nosioca izrade plana da razmotri sve dostavljene primjedbe, prijedloge i sugestije, prikupljene tokom javnog uvida.\nOn ih je informisao i da, ukoliko postoje tehničke mogućnosti, bude izvršena korekcija trase da ne bi prolazila kroz naseljeno područje, te da bi u što većoj mjeri bilo izbjegnuto rušenje stambenih objekata.\nNacrt plana parcelacije bio je 15 dana na javnom uvidu u sjedištima jedinica lokalne samouprave koje se nalaze u njegovom obuhvatu – Vukosavlju, Modriči, Šamcu, Pelagićevu, Donjem Žabaru i Bijeljini.\nNa javnom uvidu i održanim javnim izlaganjima prikupljene su primjedbe, prijedlozi i sugestije zainteresovanih u svim lokalnim zajednicama.\nDio primjedbi lokalnog stanovništva odnosio se na trasu auto-puta, odnosno da li i zašto ona prolazi preko kuća u pojedinim selima sa većinskom hrvatskim stanovništvom među kojima su Garevac, Donji Kladari i Čardak.\nZbog toga je i predsjednik Vlade Hrvatske Andrej Plenković najavio da će od Republike Srpske zatražiti da bude izmijenjena trasa auto-puta.\nProstornim planom Republike Srpske i usvojenim strateškim dokumentima, predviđena je izgradnja 416 kilometara auto-puteva, 468 kilometara brzih puteva, kao i izgradnja i rekonstrukcija magistralnih puteva sa izgradnjom obilaznica.


Bafet u prvom kvartalu "oslabio" milijardu dolara - Bizlife.rs\nBafet u prvom kvartalu „oslabio“ milijardu dolara\n10:58 Omaha, 06/05/2018\nBerkšir Hatavej, kompanija poznatog investitora Vorena Bafeta, ostvarila je 1,1 milijardu dolara neto gubitka u prvom kvartalu 2018. godine, iako je operativna dobit, pre obračuna investicionih gubitaka i dobitaka, porasla za 49 posto.\nIz Berkšira su saopštili da je neto gubitak ostvaren zbog novih računovodstvenih pravila koja uključuju i nerealizovanu dobit i gubitke (na osnovu trenutne tržišne vrednosti) svih oblika vrednosnih papira u koje kompanija ulaže, kao dela poslovnih prihoda.\nU prvom kvartalu su ti nerealizovani gubici neto iznosili 6,4 milijarde dolara, dok je operativna dobit, kada se ne računaju ti gubici, iznosila 5,3 milijardi.\nRezultati su pokazali da je osiguravajući deo biznisa nakon ostvarenog gubitka prošle godine, u prvom kvartalu 2018. ponovo iskazao dobit, te da se poboljšavaju rezultati u železničkom sektoru, energiji i drugim delovima Grupe.\n„Iskazivanje dobiti i gubitaka za svako pojedino tromesečje je obično besmisleno“, saopštili su iz kompanije, u danu kada se održava velika skupština deoničara Berkšira u Omahi, rodnom gradu Bafeta, danu koji se popularno zove i „Woodstockom kapitalizma“.\nBafet i Čarli Manger, njegov zamenik, pet sati će odgovarati na pitanja deoničara kompanije vredne oko pola biliona dolara.\nvoren bafet gubitak berksir hatavej


U Bratuncu smanjen broj osoba pozitivnih na virus\nHome / Srebrenica•Bratunac / Dešavanja / U Bratuncu smanjen broj osoba pozitivnih na virus\nBy eSrebrenica.ba on 11. September 2020.@esrebrenica\nDanas je u Bratuncu zasjedao Štab za vanredne situacije ove opštine gdje je rečeno da je na novi virus zaraženo šest osoba, dok je po dvije osobe u izolaciji i na bolničkom liječenju.\nŠtab je na današnjoj sjednici konstatovao da je u Bratuncu znatno poboljšana epidemiološka situacija u odnosu na početak septembra, kada je bilo 16 pozitivnih, troje na bolničkom liječenju i 30 osoba u kućnoj izolaciji.\nNa sastanku je rečeno da se redovno vrši dezinfekcija javnih površina i objekata, među kojima su i obrazovne ustanove u kojima je 2. septembra počela nova školska godina.\nNačelnik opštine Bratunac Nedeljko Mlađenović informisao je članove štaba da je jedan od prevoznika odustao od prevoza učenika i radnika na linijama Bratunac – Konjević Polje i Bratunac – Polom.\n„Imajući u vidu da je počela školska godina Štab je danas donio odluku da se, uz saglasnost i zapisnik republičkog saobraćajnog inspektora zaduženog za ovo područje da privremena saglasnost za pokrivanje ovih linija od strane drugog prevoznika, koji obavlja prevoz na području opštine Bratunac,“ izjavio je načelnik.\nOn je dodao da će se u narednom periodu provesti redovna procedura za uređivanje redova vožnje na cijelom području lokalne zajednice, a Opština Bratunac će vršiti subvenciju prevozniku za te linije, kako bi se obezbijedio redovan prevoz do škole.


Foto: Pres služba Vlade Brčko distrikta / RAS Srbija\nČeka se tehnički prijem i pribavljanje upotrebne dozvole što bi po svemu sudeći mogao da potraje.\n- Investitor mora podneti zahtev za tehnički prijem sa pratećom dokumentacijom, a mi ćemo provesti javnu nabavku za odabir najpovoljnijeg i najkompetentinijeg ponuđač nakon čega ćemo pristupiti tehničkom prijemu. Javna nabavka će trajati određen period i ne znam da li ćemo dobiti zainteresovanog pružaoca usluge ili ćemo na neki drugi način morati doći do komisije za tehnički prijem - rekao je Edin Zaimović, šef Odeljenja za javnu bezbednost.\nOn nije mogao da precizir kada će se okončati sve procedure i tehnički prijem.\n- Veoma je nezahvalno davati bilo kakve prognoze. Šta će komisija utvrditi na terenu ne možemo prejudicirati kao ni u kom roku će to biti završeno. Mi ćemo veoma odgovorno pristupiti realizaciji procedura oko tehničkog prijema za koji smo već uradili neke predradnje i daćemo maksimum napora da to uradimo u što kraćem roku - ističe Zaimović.\nGradonačelnik Brčkog Siniša Milić kaže da očekuje da se vrlo brzo dođe do rešenja oko formiranja komisije za tehnički prijem i da će zabilaznicu uskoro staviti u funkciju.\n- Ova saobraćajnica će u svakom slučaju doprineti da se rastereti saobraćaj kroz centar grada. Siguran sam da će ona odgovoriti svojoj svrsi i nameni. Postoje i inicijative, a u zadnje vreme su intenzivirani razgovori o tome, da uz ovu trasu bude buduća saobraćajnica koja će povezivati Sarajevo i Beograd, za što smo veoma zainteresovani - izjavio je Milić prilikom obilaska ove saobraćajnice.\nIzgradnja zaobilaznice trajala je četiri godine, a građevinski radovi koštali su nešto više od 27 miliona evra. Reč je o najvećem kapitalnom projektu realizovanom kreditom Evropske banke za obnovu i razvoj (EBRD) u iznosu id 28,5 miliona evra i manjim delom novcem iz budžeta izdvojenim za radove koji nisu bili predviđeni projektom, a morali su da se urade, piše Srpskainfo.\n- Odlukom Skupštine izdvojeno je pet miliona KM pa je smanjeno na tri miliona KM od čega je dva realizovano prošle godine, a milion KM treba da se realizuje ove godine. Imamo saglasnost da za kompletnu isplatu radova utrošimo do dva miliona KM internih sredstava do kojih možemo doći unutrašnjom preraspodelom - rekao je direktor „Puteva Brčko“ Miroslav Miškić.\nNa samoj trasi zaobilaznice izgrađeno je 19 objekata od čega je 11 mostova dužine 35 do 320 metara, pet nadvožnjaka i tri podvožnjaka. Izgrađeno je šest raskrsnica od čega su četiri kružne i dve raskrsnice u nivou.\n- Urađeno je i 24 kilometra paralelnih puteva s leve i desne strane, te regulacija 18 bujičnih vodotoka, što se posebno u ovom kišnom periodu pokazalo kao veoma važno. Uradili smo, između ostalog, i 23 kilometra cevovoda s prorezom za unutrašnju odvodnju - precizirao Miškić.\nIzgradnja zaobilaznice oko Brčkog počela je krajem septembra 2015. godine i prema ugovoru trebalo je biti završena u februaru 2018. godine. Izgradnja je bila upitan u više navrata, a rokovi su pomerani nekoliko puta da bi kao konačnan rok završetka građevinskih radova bio utvrđen 15. maja ove godine kada je i označen završetak radova. Radove je izvodila španska firma „Rubau“, a investitor su bili JP „Putevi Brčko“.


OHR upozorava RS zbog najavljenog zakona o prebivalištu – Minber\ntra. 08, 2014 at 8:52 am\nPitanje prebivališta je uređeno državnim zakonom, a entiteti imaju ustavnu obavezu da u potpunosti poštuju zakone usvojene u institucijama Bosne i Hercegovine – upozorio je danas Ured visokog predstavnika (OHR) povodom entitetskog Prijedloga zakona o prebivalištu i boravištu koji je na dnevnom redu današnje sjednice Narodne skupštine RS.\n“Entiteti se moraju suzdržati od poduzimanja jednostranih poteza, što bi bio pokušaj da se zaobiđu državne institucije Bosne i Hercegovine” – rekao je u izjavi za Agenciju Fena glasnogovornik OHR-a Eldar Subašić.\n“Prostora za to uvijek ima, a od svih uključenih političkih stranaka očekujemo sudjelovanje u konstruktivnim i pragmatičnim razgovorima s ciljem usvajanja zakona” – poručio je Subašić.\nS druge strane, zvaničnici RS-a tvrde da je predloženi entitetski zakon identičan onom koji je trebalo da se usvoji na nivou BiH te da će biti usvojen.\nUsvajanje ovog zakona inicirao je predsjednik RS-a Milorad Dodik, nakon čega ga je Vlada utvrdila i uputila ga u parlament.\nDodik je još ranije rekao da će RS biti i protiv mogućeg osporavanja ovog zakona od OHR-a.\n“Takvu odluku ovaj put nećemo poštovati, šta god to značilo” – ustvrdio je entitetski predsjednik.\n“Smatramo da to pitanje nije u nadležnosti entiteta i da se njime sprječava sloboda kretanja, što je dejtonska kategorija” – kategoričan je Salkić.


Vučić razgovarao sa Frederikom Benom Hodžisom: Srbija će čuvati svoju vojnu neutralnost! (Foto) - Centar za evroatlantske studije - CEAS\nPredsednik Vučić je naglasio da će Srbija čuvati svoju vojnu neutralnost i da je, kao pouzdan partner u programu Partnerstvo za mir, naročito kroz Individualni akcioni plan partnerstva, koji podrazumeva pojačani politički dijalog, spremna da doprinese održanju mira i stabilnosti u regionu, kao i da odgovori na zajedničke bezbednosne izazove.\nPredsednik Vučić objasnio je generalu Hodžisu razloge zastoja u dijalogu Beograda i Prištine, kao i nameru Srbije da nastavi dijalog nakon što Priština povuče protivpravne i anticivilizacijske takse.\nGeneral Hodžis je istakao da dugotrajna stabilnost zahteva pomirenje i dobrosusedske odnose i izrazio punu podršku naporima da se kriza reši mirnim putem, uz poštovanje normi međunarodnog javnog prava, kao i postignutih regionalnih sporazuma. „NATO nije samo vojna alijansa, već savez dražava koje dele i brane zajedničke demokratske vrednosti“, istakao je Hodžis, kao veliki zagovornik transatlantske saradnje.\nGeneral Hodžis, koji boravi u dvodnevnoj poseti Beogradu, u okviru koje učestvuje na konferenciji “Srbija i NATO - pogled u budućnost“ u organizaciji CEAS, juče je položio cveće u parku Tašmajdan na spomen-obeležje posvećeno deci stradaloj tokom NATO agresije 1999. godine.


Putin: Rusija ispunila sve zahteve u poboljšanju borbe protiv dopinga - Sputnjik Srbija\nPutin: Rusija ispunila sve zahteve u poboljšanju borbe protiv dopinga\n14:13 27.03.2019 Preuzmite kraći link\nPredsednik Rusije Vladimir Putin izjavio je da je Rusija ispunila sve zahteve za poboljšanje borbe protiv dopinga i pozvao da se učini sve moguće da nijedan član ruske reprezentacije ne bude podvrgnut nikakvim ograničenjima na Olimpijskim igrama u Tokiju 2020. godine.\n„Želeo bih da se osvrnem na pitanja saradnje Olimpijskog komiteta Rusije, nacionalnih sportskih federacija i specijalizovanih institucija sa međunarodnim sportskim organizacijama. Potrebno je značajno povećati učešće Rusije u pripremi i realizaciji odluka o ključnim međunarodnim sportskim pitanjima, kao i sistematski rad na zaštiti prava i interesa naših sportista“, rekao je ruski predsednik na zasedanju saveta za razvoj fizičke kulture i sporta Rusije.\nOn je dodao da u tom smislu treba da se deluje „aktivno, dosledno, u okvirima jedinstvenih pristupa i dogovorene politike. Ovo se direktno odnosi na poznatu priču sa dopingom. Rusija je ispunila sve zahteve u smislu poboljšanja borbe protiv dopinga“, naglasio je Putin.\nPredsednik je takođe naveo da je uspostavljena konstruktivna saradnja sa odgovarajućim međunarodnim strukturama, ali da je neophodno da se konačno zatvore preostala pitanja.\nPutin je ukazao na to da treba učiniti sve kako na Olimpijskim igrama u Tokiju 2020. godine nijedan član ruske reprezentacije ne bi bio podvrgnut nikakvim ograničenjima i da se ne daje nikakav razlog onima koji sport koriste u političke svrhe kako bi delovali protiv interesa Rusije.\ndoping, Vladimir Putin, Rusija


U Srbiji 21 odsto prehrambenih proizvoda nije u skladu sa EU - Bizlife.rs\nU Srbiji 21 odsto prehrambenih proizvoda nije u skladu sa EU\n11:28 Beograd, 10.09.2013.\nPrema rezultatima istraživanja IHIS Naučno – tehnološkog parka Zemun, 66 odsto ispitanih prehrambenih proizvoda je u skladu s propisima Srbije i Evropske unije (EU), dok 21 odsto proizvoda to nije, saopštili su danas iz ove institucije.\nNa 10 odsto deklaracija se vidi da u Srbiji vrednost unosa vitamina i minerala nije u skladu s pravilima u EU, ali je u skladu sa srpskim propisima, dok preostalih tri odsto ukazuje da uvoznici hrane ne poštuju pravilnike o deklarisanju u Srbiji, ali su ti proizvodi u skladu sa EU propisima.\nSrbija jedina u regionu nema usaglašen dnevni unos vitamina i minerala s vrednostima koji u EU važe od oktobra 2012. godine, a Pravilnik o zdravstvenim izjavama tek treba da se donese u drugoj polovini ove godine.\nU EU deklaracija ne služi kao nešto što je potrebno ispuniti zbog inspekcije, već isključivo kao prostor koji treba stručno i naučno napisati, kako bi se potrošač lakše odlučio za kupovinu baš tog proizvoda, navodi se u saopštenju.\nIstraživanje pokazuje da se domaći proizvodjači prehrambenih proizvoda suočavaju s brojnim problemima i nedoumicama oko pravila o deklarisanju proizvoda, zbog čega ne mogu na pravi način da se pozicioniraju na tržištu Srbije ali ni na stranim tržištima.\nKoliko je neka namirnica zdrava i kakav je njen sastav, potrošač u Srbiji, ni po zakonu, još uvek ne mora da zna.\n"Proizvodjači hrane u našoj zemlji nemaju obavezu da na pakovanjima navode podatke o energetskoj vrednosti, količini proteina, ugljenih hidrata, vitamina i ostalih sastojaka, ako namirnica nema nutritivnu izjavu dok je to u Evropskoj uniji obaveza", kazala je direktorka IHIS nutricionizma Danica Zarić.\nIstraživanjem je utvrdjeno da najviše neadekvatno deklarisanih proizvoda ima u kategorijama takozvanih "specijalnih proizvoda", mlečnih proizvoda i bezalkoholnih pića.\nIstraživanje je uradjeno na uzorku od preko 2.500 prehrambenih proizvoda podeljenih u devet kategorija i to: ulja i margarini, hleb i peciva, žita za doručak, slatki i slani konditori, bezalkoholna pića, suplementi, mlečni proizvodi i specijalni proizvodi (proizvodi namenjeni potrošačima s posebnim načinom ishrane).\nIHIS Nutricionizam deo je IHIS Naučno – tehnološkog parka Zemun, koji radi na kreiranju obogaćenih prehrambenih i funkcionalnih proizvoda i proizvodjačima pruža stručnu pomoć u deklarisanju proizvoda prema standardima EU u svrhu zaštite potrošača.


Rad započeo pripreme za prolećni deo sezone [FOTO] i [VIDEO] - Sportskacentrala.com\nRad započeo pripreme za prolećni deo sezone [FOTO] i [VIDEO]11.01.2017 16:45hFK Rad započeo je pripreme za prolećni deo sezone.\nTrener "građevinara" Nebojša Petrović trenutno računa na 30 fudbalera.\nEkipa će boraviti u Beogradu do 29. januara. U tom periodu zakazane su dve utakmice protiv BSK iz Borče 21. januara i 28. protiv Budućnosti iz Dobanovaca. Potom ekspedicija Rada odlazi na Kipar, gde će trenirati dve nedelje i odigrati pet ili šest prijateljskih mečeva. Protivnici Rada će biti dve poljske ekipe Pogon i Arka, zatim dve ruske ekipe Spartak iz Moskve (mladi) i Ural, a generalna proba na Kipru će biti duel protiv Atlantisa iz Litvanije.\nRad će prolećni deo šampionata otvoriti 18. februara protiv Partizana na svom stadionu. Posle prvog dela šampionata, klub sa Banjice zauzima 10. poziciju sa 24 boda.


Bela kuća objavila predlog ulaganja 50 milijardi dolara u palestinske oblasti\nGaza, ilustrativna fotografija\nBela kuća je danas objavila predlog ulaganja 50 milijardi dolara u investicione i infrastrukturne projekte u palestinskim oblastima kao potporu dugo očekivanom američkom mirovnom planu za rešenje višedecenijskog izraelsko-palestinskog sukoba.\nDanas objavljen predlog poziva na projekte vredne 27,5 milijardi dolara u Zapadnoj obali i pojasu Gaze, i na projekte vredne 9,1 milijardu, 7,4 milijarde i 6,3 milijarde dolara za Palestince u Egiptu, Jordanu i Libanu. Projekti su u oblasti zdravstvene zaštite, obrazovanja, električne energije, vodosnabdevanja, visoke tehnologije, turizma i poljoprivrede.\nPredlog, koji poziva na kombinaciju javnog i privatnog finansiranja i treba da stvori najmanje milion novih radnih mesta za Palestince, objavljen je na sajtu Bele kuće uoči dvodnevne konferencije u Bahreinu "Mir za prosperitet", posvećene rešavanju izraelsko-palestinskog sukoba.\nTa konferencija, zakazana za utorak i sredu, biće održana u vreme velike sumnje u njenu celishodnost i uz otvoreno palestinsko protivljenje. Očekivanja od konferencije su izuzetno niska, pošto na njoj neće učestvovati zvanični predstavnici ni Izraela ni Palestinaca i usled dugotrajne neizvesnosti i dubokih sumnji u političku viziju mirovnog plana.


Crnadak: Revizija presude po tužbi BiH protiv Srbije pojačala bi nepovjerenje - Klix.ba\nBiH Crnadak: Revizija presude po tužbi BiH protiv Srbije pojačala bi nepovjerenje\nCrnadak: Revizija presude po tužbi BiH protiv Srbije pojačala bi nepovjerenje\n9.2.2017. u 17:25\nMinistar vanjskih poslova Bosne i Hercegovine Igor Crnadak ocijenio je da bi revizija presude po tužbi BiH protiv Srbije pred Međunarodnim sudom pravde u Den Haagu zakomplicirala odnose u regiji, pojačala nepovjerenje u BiH, te usporila započete evropske procese.\nCrnadak je taj stav iznio na sastanku ministara vanjskih poslova i ministara energetike iz regije zapadnog Balkana upriličenom danas u Skoplju, čija je dominantna tema bio Berlinski proces, mogući projekti za Samit u Trstu 2017. godine, budućnost Berlinskog procesa nakon 2018. godine i najbolji načini korištenja potencijala WB6.\nCrnadak je u izlaganju pozdravio odluku Italije da jedna od važnih tema narednog Samita bude borba protiv korupcije i jačanje vladavine prava, jer je to jedan od najvažnijih prioriteta u BiH danas.\nNapomenuo je da nakon izuzetno uspješne godine za evropske integracije, BiH nastavlja s reformama, a popunjavanje Upitnika napreduje, ali je dodao da će glavni faktor uspjeha u narednom periodu biti opće političko stanje.\nBudući da je na sastanku razgovarano i o unapređenju regionalne saradnje, Crnadak je poručio da se svi u regiji trebaju okrenuti budućim zajedničkim infrastrukturnim projektima i stalnoj izgradnji međusobnog povjerenja, umjesto stalnog vraćanja u prošlost.\nNa sastanku je usaglašeno da će domaćin narednog sastanka ministara vanjskih poslova iz regije zapadnog Balkana biti ministar vanjskih poslova BiH Igor Crnadak, saopćeno je iz Ured za odnose s javnošću Ministarstva vanjskih poslova BiH.\nNa marginama ministarskog sastanka u Skoplju, Crnadak se susreo s evropskim povjerenikom Johannesom Hahnom, ministrom vanjskih poslova Republike Srbije Ivicom Dačićem i ministrom vanjskih poslova Republike Makedonije Nikolom Poposkim.


SENCOR električna četkica za zube SOC 1102TQ - Idealno.rs\nPočetna / Lepota i zdravlje / Aparati za ličnu negu / Električne četkice za zube / SENCOR električna četkica za zube SOC 1102TQ\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za SENCOR električna četkica za zube SOC 1102TQ i izberi najbolju. Električne četkice za zube iz kategorije Aparati za ličnu negu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda SENCOR SOC 1102TQ i vidi da li ti odgovara ili pogledaj druge proizvode brenda SENCOR. Opis i tehnički podaci proizvoda SENCOR SOC 1102TQ se mogu razlikovati od onih u internet prodavnici u kojoj obavljaš kupovinu. SENCOR električna četkica za zube SOC 1102TQ je dostupan u prodavnici Dr Techno, eklik, iscom, Kliklak Racunari, List computers po ceni, koja je navedena pored svakog prodavca u meniju "Prodavnice".\nGarantne uslove za SENCOR električna četkica za zube SOC 1102TQ proveri u prodavnici u kojoj nameravaš da obaviš kupovinu. Slika za SENCOR SOC 1102TQ je simbolična, zato se pre kupovine u prodavnici uveri da je proizvod isti.\nTip Električna četkica za zub\n2.144,00 din + troškovi dostave\n2.165,00 din + troškovi dostave


Thundersteel | Balkanrock.com\nNovosadska oldschool heavy metal ekipa Thundersteel, nakon dužeg perioda zatišja i promene u postavi (na mestu vokala se, nakon odlaska Miloša Krsmanovića, našao Miodrag Fodora) objavila je novu pesmu i video spot za nju. Radi se o nume...\nNovosadski heavy metal sastav Thundersteel je na svojoj oficijalnoj Fejsbuk stranici prošlog meseca objavio prvu promenu postave u šest godina postojanja. Naime, pevač Miloš Krsmanović, poznat po radu u bendovima Armageddon, Midgard, Aheron...\nNightstalker uskoro u Novom Sadu; Poznata predgrupa\nPioniri grčke stoner rock metal scene, Nightstalker, nastupiće u novosadskom klubu Quarter, u petak 7. aprila. Nightstalker su svoju karijeru započeli davne 1989. godine, i time postavili temelje na kojima su se izgradila sada već pozna...


Tanjug 28. januara 2021. 14:35\nBEOGRAD – Članovi beogradskog rok benda Negative na čelu sa pevačicom Ivanom Peters danas su imali susret sa predstavnicima medija u Kombank Dvorani povodom njihovog koncerta 13. februara na tom mestu.\nČuvena muzička grupa ovim nastavlja da obeležava jubilej 20 godina postojanja, jer je osnovana 1999. za vreme NATO bombardovanja, a prvi u nizu rasprodatih koncerata održali su krajem 2019. na sceni kluba Novi BitefArtCafe na Paliluli.\nTokom i dalje aktuelne pandemije nastavili sa svirkama na Kalemegdanu (BitefArtCafe Summer Stage) i Adi Ciganliji (manifestacija Beer fest bar).\n„Mi u bendu smo se veoma uželeli jedni drugih, iako imamo probe i komponujemo nove pesme, ali nam nedostaje ta energija na bini koju imamo“, istakla je liderka benda Peters.\n„Na svaki način se štedimo, čuvamo, svi imamo malu decu, a ipak, sada nam fali da ponovo idemo na turneje, da budemo u nekom neudobnom kombiju, da skačemo na nekoj bini i onda da se vraćamo svi zgrčeni u nekom kombiju.\nTako sam se uželela zapravo tih najtežih momenata našeg posla“, iskreno je podelila svoja osećanja autorka svih tekstova benda Negative.\nMuzičarka smatra da dok publika i izvođači ne osete znoj jedni drugih tokom nastupa, to onda nije ono pravo, i da ništa ne može da zameni „živi“ koncert.\n„Imala sam priliku da učestvujem na par online svirki za vreme ovog perioda, i to ne može biti isti osećaj, jer ne postoji ta interakcija pevača i publike, razmena energije.\nMožda bih uporedila taj osećaj kao kada se održava konferencija za štampu, mediji prenose šta se desilo, ali nije isto kao kada se umetnik obraća novinaru nasamo licem u lice“.\nIpak, iskreno se nada se da će nastup ličiti na pravi koncert kao da se dešava bez situacije sa kovidom 19, i da ljudi mogu da se grle i vesele, posebno ako dolaze u paru, jer se grle i u svojim domovima.\n„Tada već nismo nastupali nigde barem šest meseci, i desila se prava eskalacije energije, jednog nakupljenog nezadovoljstva i besa što ne sviramo, što je na kraju sublimirano u nešto mnogo lepo.\nI svi koji su prisustvovali tom koncertu, samo su rekli – „Nešto se desilo“.\nU nama svakako vri ta ista količina energije koja jedva čeka da se oslobodi, jer smo za to stvoreni kao muzičari“, jasno je podvukao Zlatanović.\nBend ima za sobom pet studijskih albuma tokom dve decenije karijere, kao i duže diskografske i koncerne pauze, ali sada su se vratili na scenu.\n„Obično je na našim koncertima gužva, dolaze fanovi koji znaju šta da očekuju, čak volimo dosta da sviramo u manjim klubovima, gde je intimna atmosfera, a opet i na velikim festivalima svirali smo i pred 100.000 ljudi.\nZato sada zaista ne znam šta da očekujemo“, u nedoumici je basista Zmo.\nSiguran sam da će naši fanovi igrati na koncertu i u ovim okolnostima, jednostavno naša muzika je takva da ne može da se sedi.\nZato je bolje učiniti nešto nesavršeno, nego savršeno ne učiniti ništa“, zaključio je Zlatanović – Zmo i pozvao publiku da dođe na koncert 13. februara u Kombank Dvoranu od 19 časova.


Od sledeće godine poslodavci će plaćati manji porez i doprinose za zaposlene – Bankar.rs\nHome/ANALIZE/Od sledeće godine poslodavci će plaćati manji porez i doprinose za zaposlene\nTaj namet trenutno iznosi od 62 do 64 odsto – u zavisnosti od visine plate. Iako se ne zna koliko će iznositi smanjenje stručnjaci su saglasni da suficit u budžetu omogućava i smanjenje nameta i povećanje plata i penzija.\nIpak, upozoravaju da se treba kretati u okviru jednog procenta BDP-a, odnosno 50 milijardi dinara.\nBojković kaže da je odavno došlo vreme da se nameti na zarade zaposlenih smanje i da je jedini način da se ekonomija podrži upravo smanjenjem poreza i doprinosa.\n“80 odsto privrednika kaže da su najveće opterećenje u njihovom radu porezi i doprinosi na zarade radnika, koji su skupi kada pitate domaćeg privrednika”, kaže ona i dodaje da ti porezi iznose oko 39,2 odsto od ukupne sume koja se isplati, a prosek u Evropi je oko 41 odsto, što znači da je Srbija ispod proseka, to jest opterećenja su manja.\nIstiče primer sistema oporezivanja zarada kod sezonskih radnika u poljoprivredi koji je uveden prošle godine. Sezonci rade svega par dana, dok se poslodavci susreću sa raznim komplikacijama u administrativnom delu, a porezi i doprinosi su preveliki.\n2017. godine bilo je prijavljeno svega 3,500 sezonskih radnika, a ove godine je uveden elektronski sistem gde je proces znatno olakšan poslodavcu, koji putem mobilne aplikacije u svega nekoliko minuta može da prijavi svog potencijalnog radnika.\n“Uveden je sistem u kome poslodavac plaća samo 300 dinara po radniku. 2017. godine je bilo prijavljeno 3,500 radnika a u prvih šest meseci ove godine 17,000 radnika”, isitče Bojković i kaže da upravo zbog smanjenja poreza od 50 odsto, sa 600 na 300 dinara, i olakšanja administrativnog postupka mnogo veći procenat poslodavaca sada prijavljuje svoje radnike.\n“Kad se smanje porezi i doprinosi, kada se administrativno olakša postupak zapošljavanja, u tom trenutku vi dobijate pet ili 10 puta više prijavljenih radnika”, istakla je Bojković.\nDoprinosi Porezi poslodavci Srbija porezi


Kineski međunarodni sajam uvoza -velika šansa za preduzetnike iz Srbije - Kineski Radio Internacional\nKineski međunarodni sajam uvoza -velika šansa za preduzetnike iz Srbije\nU Šangaju, trgovinskom i industrijskom centru Kine, u periodu od 5. do 10. novembra 2020. godine nastupio je veliki broj izlagača koji su imali cilj da svoje proizvode plasiraju na ogromno kinesko tržište, ali i da se povežu sa potencijalnim poslovnim partnerima. Šangaj je tokom prethodnih nekoliko dana bio domaćin trećeg po redu Kineskog međunarodnog sajma uvoza (CIIE 2020) koji je organizovala Vlada Narodne Republike Kine u saradnji sa Kineskim međunarodnim uvozno-izvoznim biroom. Pomenuti međunarodni sajam pružio je priliku mnogim preduzetnicima i kompanijama iz celog sveta da predstave svoju robu i usluge u zemlji sa najvećim tržištem na svetu.\nUprkos činjenici da je i dalje na snazi pandemija virusa Covid-19 predstavljeni su ekonomski potencijali proizvođača iz više od 100 zemalja sveta. Oni se se potrudili da na kinesko tržište plasiraju više stotina novih proizvoda iz raznih oblasti poput poljoprivrede, automobilske industrije, tehnologije, zdravstva, energetike, zaštite životne sredine i sporta. Dodatnom značaju ove manifestacije doprinosi i podatak da se održava u najmnogoljudnijoj zemlji sveta, drugoj najvećoj zemlji prema veličini ekonomije, ali takođe i jedinoj državi koja je uspešno izvojevala bitku protiv „nevidljivog“ neprijatelja.\nIako se početkom ove godine prva suočila sa epidemijom korona virusa, Kina je zahvaljujući restriktivnim merama uspela da se za relativno kratak vremenski period oporavi od ove pošasti i svoju pažnju usredsredi na otklanjanje negativnih makroekonomskih posledica izazvanih epidemijom. Kina je i jedina zemlja na svetu kojoj relevantne institucije poput Svetske banke ili Međunarodnog monetarnog fonda prognoziraju ekonomski rast u godini kada je svet uzdrmala nezapamćena kriza zdravstvenog sektora.\nZa razliku od drugih zemalja koje se nisu na najbolji način uhvatile u koštac sa epidemijom, Kina je uspela da se odvaži i nastavi svoju tradiciju, odnosno po treći put za redom ugosti izvozno orijentisane kompanije iz celog sveta i pruži im preko potrebnu šansu. Tome u prilog idu i podsticajne mere kojima je kineska vlada izašla u susret privredi kako se ne bi odustalo od stimulacije potrošnje, te održavanje jednog ovakvog događaja uprkos novonastalim okolnostima i ne treba da nailazi na čuđenje.\nOrganizatori su preduzeli sve mere da uprkos zdravstvenom riziku usled širenja virusa Covid-19 sve protekne pod kontrolom i u najboljem mogućem redu. Veliku pažnju svetske javnosti izazvao je i govor kineskog predsednika Si Đinpinga upriličen tokom ceremonije otvaranja.\nPredsednik Si je u svom obraćanju putem video linka istakao strateško opredeljenje Kine ka miroljubivom i harmoničnom rastu i razvoju. On je naglasio da zvanična politika Kine propagira saradnju i razmenu sa drugim državama sveta kao optimalnu strategiju unapređenja globalne zajednice. Na tim principima počiva i novi model ekonomskog razvoja Kine tzv. „ekonomija dvostruke cirkulacije“. On predstavlja pre svega šire i svestranije otvaranje Kine prema svetu, kao i podsticanje uvoza proizvoda i usluga iz drugih zemalja u Kinu. Ovakva ekonomska strategija koja se ogleda u dvostrukoj cirkulaciji ima za cilj da dovede do „win-win“ situacije, jer bi time i domaće i strano tržište imalo korist. Drugim rečima, Kina pomaže ostatku sveta da popravi svoje izvozne performanse i obim trgovinske razmene sa Kinom, a istovremeno podmiruje potrebe sopstvenog tržišta i stimuliše potrošnju. Ovakvim pristupom Kina je potvrdila da je zemlja koja ne samo da nema sebične hegemonističke porive, već želi da zaustavi trend unilateralizma i protekcionizma u globalnoj trgovini i ekonomiji.\nPredsednik Si je naglasio da pored toga što će odgovoriti potrebama lokalnog stanovništva i razvoja sopstvene države, Kina želi i da omogući ostatku sveta da je prati u stopu i napreduje zajedno sa njom što bi značilo veće blagostanje narodima širom sveta, a privatnim kompanijama opstanak u turbulentnim uslovima kakvi su danas na snazi. Šansu da plasiraju svoje proizvode na nova tržišta dobilo je i dvanaest kompanija iz Republike Srbije, čiji je nastup organizovan pod pokroviteljstvom Privredne komore Srbije i Razvojne agencije Srbije.\nSrpske kompanije su uglavnom iz prehrambene industrije i to: „Van Drunen Farms Europa“, „Mlekara Šabac“, „ITN Group“, „BMN Malinas“, „Damar Confit“, „Fruškogorski vinogradi“, „Rubin“, „Frikom“, „Nova Sloga“, „Simex Original“, „Vinarija Čoka plus“ i „Aronija Vita“. One su predstavile svoje proizvode poput vina, mleka i mlečnih proizvoda, zamrznutog i sušenog voća u okviru nacionalnog štanda Republike Srbije.\nS obzirom na to da je prošlogodišnji nastup privrednika iz Srbije bio veoma uspešan, o čemu svedoči i podatak o povećanju srpskog izvoza u Kinu, ove godine je realno bilo očekivati obimniji nastup. Međutim, usled otežanih okolnosti znatno manji broj proizvođača potvrdio je svoje učešće što govori o tome koliko ova pandemija ima negativan uticaj na organizaciju ovakvih manifestacija, ali i trgovinu uopšte.\nIpak, ukoliko konsultujemo zvaničnu statistiku primetićemo da obim trgovinske razmene između Srbije i Kine ne samo da se nije smanjio već se je u određenoj meri i povećao u odnosu na prethodnu godinu. Primera radi, ako analiziramo podatke koji se tiču izvoza robe iz Srbije u Kinu i uvoza robe iz Kine u Srbiju u periodu od januara do septembra 2019. godine reč je o 22,6 i 186,7 milijardi RSD, dok su u istom periodu tekuće godine ostvareni iznosi u vrednosti od 27,2 i 242,0 milijardi RSD. Ipak, pretpostavka je svakako da pandemija ima uticaja na obim trgovinske razmene između Srbije i Kine te da bi u normalnim okolnostima ova razlika bila značajnija.\nSrbija sa Kinom već duže vreme beleži trgovinski deficit jer Srbija mnogo više uvozi iz Kine nego što izvozi u nju. Iz tog razloga je Međunarodni sajam uvoza u Šangaju i mogućnosti proboja na kompetitivno kinesko tržište važno za Republiku Srbiju. Kada se govori o bilateralnim odnosima između Narodne Republike Kine i Republike Srbije, ne može da se ne spomene sveobuhvatno strateško partnerstvo, ali i tradicionalno prijateljstvo koje krasi odnose između dve zemlje.\nKina je najveći ekonomski partner Srbije u Aziji, ali i jedan od četiri glavna stuba na kojima se zasniva spoljna politika Republike Srbije. Bez obzira na stalne pritiske, naše dve zemlje dosledne su u odluci da očuvaju dobre diplomatske veze. S jedne strane, Kina Srbiju podržava na međunarodnoj pozornici, pre svega u Savetu bezbednosti Ujedinjenih nacija, gde je jedna od stalnih članica i pomaže Srbiji da odbrani svoj teritorijalni integritet. Sa druge strane, Srbija podržava politiku jedne Kine u svim međunarodnim institucijama i organizacijama.\nTakođe, intenzivirana je i saradnja između Srbije i Kine na planu ekonomije, naročito u poslednjih nekoliko godina, tačnije od 2013. godine kada je Kina izložila svetu svoj megalomanski plan oličen u Inicijativi „Pojas i put“. Iako mala zemlja po površini i broju stanovnika, Republika Srbija je prepoznala svoju šansu u najvećem ekonomskom projektu ikada i preduzela neophodne napore kako bi se pozicionirala kao jedan od ključnih partnera Kine.\nZbog važnog geopolitičkog položaja koji zauzima, Srbija predstavlja važno čvorište na mapi Inicijative „Pojas i put“. Broj zajedničkih srpsko-kineskih ekonomskih projekata u stalnom je porastu. To dodatno pospešuje i učešće Srbije u platformi saradnje Kine i zemalja Centralne i Istočne Evrope, u okviru mehanizma „17+1“. Srbija se i ovde izdvojila kao zemlja sa najviše potpisanih bilateralnih ugovora sa Kinom, u poređenju sa ostalih 16 partnera.\nDa saradnja u okviru Inicijative „Pojas i put“ ima nesumnjivo pozitivan i podsticajan uticaj na proširenje trgovinske i ekonomske saradnje između naše dve zemlje dokazuju nam i brojni kapitalni infrastrukturni projekti, poput izgradnje pruge Beograd – Budimpešta, izgradnja više deonica autoputa na koridoru XI, te rekonstrukcija Bloka B u termoelektrani Kostolac. Dve najveće kineske investicije u Srbiji predstavljaju rudnik bakra Zijin Mining u Boru i železara Hesteel Smederevo. Kineski HBIS, preuzimanjem Železare Smederevo, jedne od najvažnijih srpskih kompanija, spasio je železaru i sačuvao više hiljada radnih mesta po čemu su tradicionalno dobri odnosi između Kine i Srbije simbolično nazvani „čelično prijateljstvo“.\nTo ne doprinosi samo reindustrijalizaciji Srbije i regionalnom infrastrukturnom povezivanju, već jača i kulturne veze između naše dve zemlje. Na benefite „čeličnog prijateljstva“ narodi Srbije i Kine mogu da računaju. U dobru i u zlu. Primera radi, kada je početkom godine izbila epidemija korona virusa u Kini, Srbija je bila jedna od prvih zemalja koja joj je ponudila pomoć. Isto je bilo i dva meseca kasnije kada je epidemija korona virusa preplavila Srbiju i tom prilikom je Kina pokazala izuzetnu solidarnost snabdevši Srbiju neophodnom medicinskom opremom.\nNažalost, nepovoljne okolnosti izazvane ovom pandemijom sigurno će odložiti i usporiti neke započete ili dogovorene projekte. Jedan od njih je i izgradnja srpsko-kineskog industrijskog parka „Mihajlo Pupin“ u Beogradu. Na promociji ovog važnog projekta čija se vrednost procenjuje na oko 300 miliona evra, učestvovale su premijerka Srbije Ana Brnabić i ambasadorka NR Kine u Srbiji Čen Bo. Tom prilikom je istaknuto da će ovaj sveobuhvatni park direktno i indirektno obezbediti 25.000 novih radnih mesta za domaće i strane IKT stručnjake, ali istovremeno i učiniti Beograd bitnim na tehnološkoj karti sveta. Stoga je nesumnjivo da prostora za produbljivanje saradnje između Srbije i Kine i u budućnosti svakako ima i to ponajviše u oblastima kao što su IT, veštačka inteligencija i robotika.\nAutor: Slavica Stamenić, doktorand na Fakultetu političkih nauka, Univerziteta u Beogradu i predsednik Instituta za spoljne poslove i regionalnu stabilnost. Autor u tekstu iznosi svoj lični stav koji možda ne odražava i zvaničan stav institucija u kojima je profesionalno angažovan


Novi gasovod ne smanjuje ovisnost Srbije od uglja Žurnal - Jedina slobodna teritorija\nObjavljeno: 05.03.2021. u 15:26h\nAleksandar Vučić i Dušan Bajatović na otvaranju Turskog toka kroz Srbiju\nPiše: Dina Đorđević/cins.rs\nNajbolji novogodišnji poklon – ovako je 1. januara ambasador Ruske federacije, Aleksandar Bocan Harčenko, u vojvođanskom selu Gospođinci opisao tek otvoreni gasovod kroz Srbiju. Tzv. Turski tok kroz zemlju ide od bugarske granice kod Zaječara na istoku, do Horgoša nadomak Mađarske na severu, a tu deonicu gasovoda su gradile Rusija i Srbija kroz mešovito preduzeće Gastrans (51% vlasništvo ruskog državnog Gasproma, 49% domaćeg Srbijagasa). Otvaranju dela Turskog toka prisustvovali su i pojedini ministri u Vladi i predsednik Srbije, Aleksandar Vučić, piše cins.rs.\n„Ovo nam garantuje izvesniju i sigurniju budućnost”, poručio je Vučić, uz tvrdnju da će niži troškovi transporta gasa dovesti do smanjenja cene energenta, a nešto kasnije je rekao i da će se ceo posao isplatiti za 10 do 12 godina.\nMeđutim, dok političari govore da je ovakav gasovod isplativ, Goran Radosavljević, generalni sekretar Nacionalnog naftnog komiteta i potpredsednik Socijaldemokratske stranke, kaže za Centar za istraživačko novinarstvo Srbije (CINS) da za takav zaključak i dalje nema dovoljno informacija.\nS obzirom da je u pitanju gas iz Rusije, kakav i sad imamo, cena gasa se verovatno neće promeniti, kaže Radosavljević. Cena se smanjuje kada na tržištu ima više ponuđača ovog energenta, što, objašnjava, ovde nije slučaj. Manje ćemo plaćati samo transportne takse.\nU idealnim okolnostima Radosavljević vidi mogućnost da Srbija postane tranzitna zemlja za isporuku gasa Crnoj Gori i Bosni i Hercegovini i tako naplaćuje takse, ali i mogućnost da se južni i istočni deo zemlje priključe na gas. Međutim, sve je ovo samo nagađanje jer politika države u vezi sa Turskim tokom nije transparentna, dodaje, zbog čega se još ne zna ko će biti kupci gasa, imajući u vidu da Srbiji trenutno ne treba gas mimo onog koji nabavlja po važećim ugovorima.\nNa ova pitanja CINS je dobio odgovore od nadležnog Ministarstva rudarstva i energetike. Oni kažu da potrošači ostaju isti kao do sada i potvrđuju da će Srbija biti tranzitna zemlja za transport prirodnog gasa. Trenutno više od 85% gasa uvozimo, a puštanje novog gasovoda obezbeđuje nabavku iz dva pravca.\n„Do prošle godine Srbija je ruski gas mogla da dobije samo iz pravca Mađarske, što je značilo i ozbiljne probleme u snabdevanju u slučaju poremećaja na tom pravcu.”\nZa energetsku bezbednost potrebno je da gas dolazi i od različitih snabdevača, objašnjavaju iz Ministarstva, i najavljuju nove projekte – izgradnju gasovoda Niš-Dimitrovgrad, te mogućnost da se u budućnosti gas nabavlja i sa Bliskog istoka.\nMeđutim, država još nema odgovor da li će se otvaranjem Turskog toka u Srbiji povećati upotreba gasa, odnosno zameniti ugalj:\n„Ovi proračuni će se uraditi u okviru izrade integrisanog nacionalnog klimatskog plana i svaka prognoza koju bi trenutno dali ne bi bila objektivna ni adekvatna.”\nCevi za Turski tok, Vojvodina 2019. (Foto: Beta/Dragan Gojić)\nUkoliko nema odgovarajuću čistiju energiju, gas u Srbiji može biti dobra zamena za druga fosilna goriva, objašnjava za CINS Petar Đukić, profesor na Tehnološko-metalurškom fakultetu u Beogradu.\n„Ako treba da zamenite u gradovima prljave energente kao što su ugalj i mazut, onda to najlakše radite uz pomoć gasa. Od gasa možete da napravite elektrane koje emituju daleko manje štetnih materija i daleko su efikasnije od drugih fosilnih goriva”, rekao je Đukić. Stabilniji je od energije iz sunca i vetra jer može da se skladišti, odnosno drži u rezervama.\nEvropska unija, sa druge strane, ima zamerke na Turski tok.\nTržište gasa i preduzeće Srbijagas neki su od ključnih problema u srpskoj energetici, ako je suditi po izveštaju Evropske komisije o napretku Srbije u pristupnim pregovorima sa EU iz 2020. godine.\nIz Sekretarijata Energetske zajednice (EZ), koja sprovodi energetsku politiku EU sa ciljem da uspostavi jedinstveno tržište, za CINS navode da su protiv Srbije pokrenuli nekoliko postupaka zbog kršenja seta evropskih propisa, a trenutno su u toku dva postupka.\nIz EZ tvrde da izgradnja novog gasovoda dovodi do diskriminacije na tržištu, jer će monopol nad ponudom gasa držati rusko i srpsko preduzeće.\nOtvaranje Turskog toka u Srbiji, januar 2021. (Foto: Predsedništvo Srbije/Dimitrije Goll)\nMogućnost konkurencije na tržištu treba da umanji zavisnost od jednog dobavljača i izbegne krizu koju mogu da osete privreda, stanovništvo i država u slučaju da stane isporuka, objašnjava Petar Đukić. On kao primer navodi krizu u dotoku gasa iz 2009. kada su zbog spora Rusije i Ukrajine pojedini gradovi u Srbiji bili na rubu smrzavanja pa su toplane sa gasa prelazile na prljavi mazut.\nIako nemaju moć da donose obavezujuće odluke za Srbiju, u odgovoru za CINS iz EZ navode da „to mora što pre da se reši”.\nGoran Radosavljević ovo ne vidi kao dobar argument, jer, kako kaže, i EU kupuje gas iz Rusije:\n„Kontinentalna Evropa nema alternative. (…) Trenutno ne postoji kapacitet da se tolika količina bilo kog drugog gasa dopremi u Evropu, osim ruskog. Fizički ne postoji”.\nPetar Đukić ima drugačije mišljenje:\n„Nema veze što trenutno nema drugog konkurenta. Vi ne možete veštački naći konkurente, ali možete održati uslove da se ti konkurenti pojave.”\nViše konkurenata značiće povoljniju cenu i tehnološki napredniju ponudu, dodaje Đukić.\nKonkurencija i tržište energije u okviru EZ nisu samo jedna od formalnih obaveza Srbije, već i ključna pretpostavka unapređenja energetske efikasnosti i ekonomski održive energetike Srbije, navodi Đukić u svom radu „Konkurencija, konkurentnost i održivost energetike Srbije”.\nProblemi u Srbijagasu\nDrugi postupak koji Sekretarijat EZ vodi protiv Srbije od avgusta 2016. odnosi se na nerazdvajanje Srbijagasa. Ovo preduzeće transportuje i distribuira gas istovremeno, što nije u skladu sa EU propisima koje je Srbija unela u Zakon o energetici sa ciljem da uspostavi fer tržište i konkurenciju.\nU EZ smatraju da je razdvajanje kompanije godinama stopirao njen direktor Dušan Bajatović, visoki funkcioner Socijalističke partije Srbije, za koga mediji govore da je pouzdan partner Rusiji. Razdvajanje Srbijagasa takođe je jedan je od uslova za otvaranje poglavlja 15 (energetika) u pristupnim pregovorima sa EU.\nMinistarka rudarstva i energetike, Zorana Mihajlović, je u januaru 2021. za Kurir TV izjavila da država „upumpava” previše novca u Srbijagas i da kao rezultat preduzeće nije profitabilno.\nMinistarstvo zaštite životne sredine nije odgovorilo na zahtev kojim je CINS tražio informacije o inspekcijskim kontrolama u Srbijagasu u periodu od 2016. do sredine 2020, a Ministarstvo finansija nije dostavilo podatke o tome da li je ovo preduzeće u istom periodu uzimalo i koristilo kredite od međunarodnih banaka. Srbijagas nije odgovorio na pitanja CINS-a.\nPrema Energetskom bilansu za 2020. godinu, dokumentu kojim se utvrđuje godišnji iznos energije i energenata, Srbija je najviše energije dobijala iz uglja – 67,5%, zatim nafte 9,2%, prirodnog gasa 3,1%, hidropotencijala 7,5%, biomase 11,4%, geotermalne, solarne, energije vetra i biogasa 1,2%.\nDok država ulaže u proširenje kapaciteta za sagorevanje uglja, ovaj energent godinama izaziva probleme.\nNaime, termoelektrane prilikom spaljivanja uglja emituju ugljen-dioksid (CO2), sumporne okside (SO), azotne okside (NO) i PM čestice. Ove materije kod ljudi izazivaju srčane i disajne probleme, među kojima i bronhijalnu astmu, hronični bronhitis i karcinom pluća.\nKako je CINS ranije pisao, u okolini druge po veličini termoelektrane Kostolac B prekomerno zagađenje vazduha izmereno je svaki četvrti dan u periodu od 2016. do 2018.\nKapaciteti ove elektrane sada se povećavaju, pa su tako u toku radovi na izgradnji novog, trećeg bloka B za koji je Vlada Srbije 2014. pozajmila novac od kineske državne banke, pri čemu se obavezala da će poštovati kineske zakone, o čemu je CINS ranije pisao. Najavljena su i dodatna ulaganja u Kostolac A koji je trebalo da prestane sa radom do 2025.\nIz Ministarstva tvrde i da se ulaže u projekte smanjenja zagađenja vazduha, vode i zemljišta pa je tako, navode, Elektroprivreda Srbije (EPS) od 2002. do 2019. uložila 324,9 miliona evra, a vrednost projekata u toku je 607,7 miliona evra.\nProblem sa SO2 u Kostolcu B rešen je postrojenjem za odsumporavanje dimnih gasova, piše u odgovoru Ministarstva. U oktobru 2020. započeta je izgradnja istih postrojenja i za oba bloka TENT B, sa planom da bude gotova u prvom kvartalu 2024. godine.\nMinistarka Zorana Mihajlović u obilasku radova u TE Kostolac u januaru 2020. (Foto: Ministarstvo rudarstva i energetike)\nIpak, Energetska zajednica je, kako prenosi portal Balkan Energy News, nedavno pozvala Srbiju da preispita, odnosno ograniči subvencije u sektoru uglja, a 5. februara je upozorila zemlje Balkana, među njima i Srbiju, da krši obaveze o smanjenju emisije štetnih gasova.\n„Energetski sektor u velikoj meri je neefikasan i veoma zagađuje”, piše u poslednjem izveštaju EU o napretku Srbije.\nVEĆI RAČUNI ZA STRUJU I PROBLEMI SA ZELENOM ENERGIJOM\nPrema poslednjim podacima, za 2018, EU više od trećine svoje energije dobija iz obnovljivih izvora (33%), dok 40% i dalje dobija iz fosilnih goriva, među kojima je ugalj. Iste godine Srbija je iz obnovljivih izvora, uključujući male elektrane, vetroparkove, solarnu energiju i biomasu, proizvodila oko 20%, a iz uglja oko 70%.\nKako bi smanjila upotrebu uglja, Srbija od 2013. subvencioniše obnovljive izvore energije kroz tzv. feed-in tarife pa su kroz račune za struju građani do sada dali stotine miliona dinara. Među investitorima su najpopularnije male hidroelektrane, iako je njihov doprinos gotovo zanemarljiv – 2018. godine energetskom sektoru su doprinele sa 0,7%. Od njih je najveću korist imalo državno preduzeće EPS i firme povezane sa kumom predsednika države, Nikolom Petrovićem.\nDržava je u januaru 2021. građanima pet puta povećala namete za obnovljive izvore pa sada ova cifra iznosi 0,437 dinara po kilovat-času, čime se uvećao i mesečni račun za struju. Primera radi, oni koji su ranije plaćali oko 50 dinara, za istu struju sada plaćaju oko 250.\nPovećanje cene naknade za povlašćene proizvođače na računu za struju (Foto: CINS)\nIz Ministarstva rudarstva i energetike za CINS ovo povećanje objašnjavaju većim brojem proizvođača zelene energije, posebno vetroelektrana. Iako se cena po kojoj se struja otkupljuje od investitora obnovljivih izvora nije menjala od 2015, troškovi kupovine energije su „značajno uvećani” jer EPS mora da otkupi svu energiju od povlašćenih i privremeno povlašćenih proizvođača. To je, navode iz Ministarstva, predstavljalo „ozbiljno finansijsko opterećenje za EPS”.\nMinistarstvo najavljuje i izgradnju srednjih i velikih hidroelektrana, povećanje energetske efikasnosti i izgradnju gasnih elektrana i gasifikaciji.\nSa druge strane, državi je iz Evrope stiglo upozorenje da je, umesto što izdvaja više novca, vreme da ukine feed-in tarife i uvede aukcije kao rizičniji oblik podsticaja za investitore. Novi Zakon o obnovljivim izvorima još je u izradi, ali bi mogao da izmeni način podsticaja za investitore.\nVlasnici vetroparkova u proseku dobijaju više novca od malih hidroelektrana za struju iz obnovljivih izvora energije, jer je više i proizvode, pokazuju podaci EPS-a. Kako smo ranije pisali, Nikola Petrović je poslovanje proširio i na vetroparkove. Nakon toga slede prirodni gas i biomasa.\nNaš najveći obnovljivi izvor energije biomasa danas se koristi bez strategije, pokazuje istraživanje CINS-a.\nBorba protiv klimatskih promena samo na papiru\nSrbija se obavezala na set EU propisa i u borbi protiv klimatskih promena, koja podrazumeva smanjenje štetnih gasova. CINS-ovo istraživanje pokazalo je da su klimatske promene sve vidljivije kroz poplave, suše i sve ekstremnije temperature, da ugrožavaju zdravlje i prihode stanovnika, kao i da država odugovlači u borbi protiv klimatskih promena. Stotine porodica su izgubile kuće, polja, neki i živote. Šteta se meri i u novcu, odnosno, kako je ranije izjavio bivši ministar zaštite životne sredine Goran Trivan, Srbija je od 2000. do 2015. pretrpela štetu iznad pet milijardi evra.\nDržava je u novembru 2020. potpisala deklaracije u Sofiji o zajedničkoj trgovini i zelenoj agendi sa Severnom Makedonijom, Crnom Gorom, Bugarskom, Albanijom i BiH. Kroz dokument o zelenoj agendi trebalo bi da se sprovede politika EU koja se odnosi i na trgovinu emisijama CO2, a koja podrazumeva smanjenje ukupne količine štetnih gasova koje fabrike, elektrane i druga postrojenja mogu da emituju.\nAleksandar Macura, stručnjak za energetiku iz RES Fondacije, za CINS kaže da je trgovina emisijama „stub evropske politike dekarbonizacije”, kao i da je energija iz lignita „užasno opterećena cenom emisija”.\nIlustracije radi, Macura objašnjava da je cena emisije jedne tone CO2 u EU oko 35 evra, te da bi prema toj ceni EPS, recimo, davao milijardu evra samo za emitovanje tog zagađivača. Ipak, on objašnjava da se „za Balkan ne bi odmah uvela evropska cena nego bi se išlo sa prilagođavanjem”, ali da su pravila ista:\n„Svaka emitovana tona CO2 košta i svake godine u zbiru imaš prava da emituješ sve manje.”\nenergetika, Srbija, Turski tok


Finansiranje i saveti za povećanje konkurentnosti srpskih preduzeća - Biznis i Finansije\nNova pravila za multinacionalne kompanije kako posluju i koliko...\nWolt prodat za sedam milijardi evra\nFrancuska će od januara 2022. godine zabraniti plastičnu ambalažu...\nDa li je uzlet kriptovaluta kratkog daha?\nCene proizvoda u poljoprivredi i ribarstvu u septembru povećane...\nZašto se širom sveta, 11. novembar slavi se kao...\nMeđu izvoznicima najviše malih preduzeća\nCINS objavio procenat vakcinisanih među hospitalizovanim i preminulim pacijentima...\nCilj izmena zakona o privrednim društvima da se otkloni...\nHome\tPromo\tFinansiranje i saveti za povećanje konkurentnosti srpskih preduzeća\nFinansiranje i saveti za povećanje konkurentnosti srpskih preduzeća\nby bifadmin 24. februara 2020.\nZa mala i srednja preduzeća (MSP) u Srbiji obezbeđen je bolji pristup finansiranju zahvaljujući kreditnoj liniji Evropske banke za obnovu i razvoj (EBRD) od 15 miliona evra Banci Intesa Beograd za kreditiranje privatnih preduzeća.\nPreduzeća će moći da apliciraju za kredite za ulaganja u zaštitu životne sredine, bezbednost radnika i kvalitet i sigurnost proizvoda u skladu sa EU standardima čime se postiže veća konkurentnost preduzeća. Najmanje 60 odsto ukupnog iznosa kredita namenjeno je za ulaganja u oblasti zelene tehnologije i energetske efikasnosti.\nPored kredita, mala i srednja preduzeća moći će da iskoriste i bespovratna podsticajna sredstva koja finansira Evropska unije u iznosu od 15 odsto ukupne investicije, a koja su obezbeđena iz Instrumenta za pretpristupnu pomoć (IPA) za Srbiju.\nSporazum između EBRD-a i Banca Intesa Beograd, dugogodišnjeg partnera EBRD-a za finansiranje MSP-a, potpisan je danas u Londonu tokom Investicionog samita za Zapadni Balkan u organizaciji EBRD-a.\n„Kreditna linija koju smo danas potpisali predstavlja nastavak naše dugogodišnje saradnje sa EBRD, koja nam je do sada omogućila da privredi i građanima Srbije obezbedimo kreditnu podršku u ukupnoj vrednosti od oko 250 miliona evra. Zahvaljujući ovoj liniji bićemo u prilici da malim i srednjim preduzećima olakšamo pristup izvorima finansiranja i pomognemo im da investiraju u unapređenje proizvodnje i povećanje konkurentnosti, pružajući pritom dodatni podstrek održivom privrednom rastu naše zemlje“, izjavila je Draginja Đurić, predsednik Izvršnog odbora Banca Intesa.\nŽužana Hargitai, direktorka EBRD-a za zapadni Balkan dodala je: „Veoma nam je drago što potpisujemo ovaj sporazum sa našim dugogodišnjim partnerom Banca Intesa Beograd. Ujedinjeni smo u ambiciji da podržimo privatni sektor u Srbiji i podstaknuti napretkom koji ekonomija zemlje ostvaruje.“\nKreditna linija deo je Programa za konkurentnost malih i srednjih preduzeća za region Zapadnog Balkana koji pomaže privatnim firmama da dostignu EU standarde. Kombinujući finansiranje sa savetodavnim uslugama, program omogućuje malim i srednjim preduzećima da poboljšaju kvalitet usluga i proizvoda, čineći ih konkurentnijim kako za izvoz u zemlje Evropske unije tako i na domaćim tržištima.\nPored finansiranja, preduzeća se mogu prijaviti i za EBRD program savetodavne podrške, koji takođe finansira Evropska unija.\nEBRD je vodeći institucionalni investitor u Srbiji. Banka je do danas uložila više od 5,7 milijardi evra u 260 projekata u zemlji. EBRD podržava razvoj privatnog sektora i tranziciju ka zelenoj ekonomiji.\nPobednici protiv gubitnika, ili pregovori u kojima svi dobijaju?\nVlada prihvatila ponudu NLB banke\nRegionalna škola za javnu upravu – ReSPA odgovorila...\nUnicredit banka prvih 20 godina poslovanja u Srbiji...\nNajbolja MSP banka i Banka za privatno bankarstvo...\nUz DinaCard karticu kupovina je puna poklona\nGenerali Osiguranje Srbija tri godine ponosni vlasnik sertifikata...\nOtvorena prva ekspozitura OTP banke bez klasičnog šaltera\nPotvrđen najviši kvalitet goriva OMV MaxxMotion Super 100Plus\nDodeljene nagrade KAKTUS 2021\nStudenti Elektrotehničkog fakulteta na međunarodnom takmičenju iz energetske...\nPriznanje UniCredit Banci za istaknute rezultate u okviru...


EASA NE VERUJE U BOING 737 MAKS: Obnova letova MAX737 u Evropi na dugom štapu | Novosti.RS\nutorak, 04. 08. 2020. u 20:43\nAmerička Federalna uprava za vazduhoplovstvo (FAA) objavila je u ponedeljak predlog direktive u kojoj je navela četiri izmene u dizajnu i operativnom funkcionisanju koje Boing treba da uradi na avionu, kako bi FAA krajem godine eventualno ukinula naredbu o prizemljenju letelice MAX737.\nAgencija za vazduhoplovnu bezbednost Evropske unije (EASA) odbila je da direktno komentariše predlog direktive FAA, dodajući da i dalje čeka sprovođenje vlastitih probnih letova pre mogućeg ukidanja zabrane komercijalnih letova za MAX737 u Evropi, prenosi Rojters.\n-... I dalje radimo na sprovođenju naših testnih letova, čiji je raspored poremećen usled ograničenja putovanja zbog Kovida-19. Probni letovi su preduslov da bi EASA odobrila povratak MAX737 aviona u funkciju u Evropi- navela je portparola EASA-e.\nOna je ponovo podvuka da će avion biti vraćen u službu tek kada EASA bude sigurna u njegovu berzbednost.\nBOING SAD i EU avio-saobraćaj avio nesreća\nutorak, 22. 09. 2020. u 07:20


Samoubilački napad na vojsku u Jemenu | Jemen | Al Jazeera Balkans\nSamoubilački napad na vojsku u Jemenu\nZa napad u kojem je poginlo najmanje osam, a ranjeno deset vojnika osumnjičeni su borci Al Kaide.\nU samoubilačkom napadu automobilom-bombom na vojni punkt u južnom Jemenu je ubijeno najmanje osam vojnika, a ranjeno je 10, saopćili su lokalni zvaničnici.\nNapad izvršen u ponedjeljak u gradu Radaa je najvjerovatnije osvetnički potez boraca Al Kaide, nakon što su ranije tokom dana jemenske snage bombardirali borce koje Sanaa optužuje za zatočenje tri zapadnjačka taoca u južnoj provinciji al-Bayda, kazao je jedan zvaničnik.\nPotez je uslijedio nakon neuspjelih pregovora koje su predvodili lokalne plemenske vođe, prenijeli su internetske stranice Mareb Press i Al-Masdar Online.\nVođe su pokušale nagovoriti plemenskog šeika Abdel-Ilaha al-Dhahaba da oslobodi dva Finca i Austrijanca, koji su kidnapirani u decembru u prijestolnici Sanaai.\nTakođer, vođe su pokušale nagovoriti šeika da protjera borce Al Kaide za koje vlasti tvrde da ih šeik krije.\nAl-Dhahabov brat Abdel-Raouf je optužen da je vođa Al Kaide na Arapskom poluotoku, a sam Al-Dhahab je negirao da tri zapadnjaka zatočeni u njegovoj planinskoj utvrdi u blizini Radaa.\nOn je također zahtijevao da Vlada okonča zračne napade protiv osumnjičenih boraca, objavljeno je na stranici Mareb Pressa.\nVojska i specijalne snage su iz Sanaae stigli u Radaau prošle sedmice, u okviru priprema za akciju protiv osumnjičenih boraca.\nBorci povezani s Al Kaidom su gotovo godinu dana kontrolirali dijelove južnih provincija Abayan i Shabwa, nakon čega su protjerani u vojnoj akciji sredinom 2012. godine.\nOd tada se smatra da se kriju u udaljenim oblastima centralnog i istočnog Jemena.\nZračni napadi, koji su uglavnom izvršeni američkim bespilotnim letjelicama, navodno su za metu imali osumnjičene borce u Al-Baidu i drugim područjima.\nZračni napadi su učestali posljednjih sedmica, a sedam očitih napada bespilotnim letjelicama je zabilježeno od 19. januara, prema izvještaju britanskog Biroa za istraživačko novinarstvo, koje prati napade.\nPredsjednik Abd Rabu Mansour Hadi je više puta naglasio odlučnost da eliminira Al Kaidu i kazao je da su napadi bespilotnim letjelicama izvršeni uz odobrenje jemenske Vlade, unatoč protestima zbog civilnih žrtava.\nJemen: Devet ubijenih u zračnom napadu


Dr. Bulić održao sastanak sa predstavnikom opštine Prijepolje Milanom Gačevićem - SPP - Stranka pravde i pomirenja\nDana 26. 03. 2018. godine zamjenik direktora Kancelarije za saradnju s crkvama i vjerskim zajednicama – Ministarstva pravde dr. Ferid Bulić, u Beogradu u zgradi Palata Srbija, primio je Milana Gačevića – člana opštinskog vijeća Prijepolje i u svojstvu domaćina mu izrazio dobrodošlicu.\nGospodin Gačević je ukazao na stanje u Prijepolju, o infrastrukturnim projektima koji se realiziraju u mandatu aktualne vlasti u opštini, odnosu prema Pravoslavnoj crkvi i Islamskoj zajednici. Također je istakao da su predali dokumentaciju nadležnim pravosudnim organima o radnjama prethodne vlasti u Prijepolju i da očekuje da nadležno Ministarstvo pravde pokrene postupke protiv odgovornih lica.\nPored toga, tema razgovora su bili i nagomilani problemi sa kojima se suočavaju u opštini Prijepolje zbog nerada prethodne vlasti, među kojima je i pitanje deponije za odlaganje smeća.\nDr. Bulić je kazao da će u okviru svojih nadležnosti pomoći da se riješe problemi sa kojima se suočavaju te da će se po pitanju problema sa deponijom založiti kod nadležnog Ministarstva ekologije i iskoristiti svoje kontakte kako bi se to pitanje riješilo.\nNa kraju sagovornici su se saglasili da će u narednom periodu rješavati nagomilane probleme u opštini Prijepolje, da će sve učiniti i na lokalnom i republičkom nivou da građani imaju uslove za život dostojnim čovjeka 21. vijeka, te da će u narednom periodu predstavnici Kancelarije i resornog ministarstva posjetiti opštinu Prijepolje.


Jermenski ministar se požalio Šojguu: Baku ugrožava mir postignut zahvaljujući Putinu - Sputnjik Srbija\n21:40 12 Jun 2021\nUživo: Istorijska pobeda Finske, Rusija primila još jedan gol /uživo/\n10:50 13.12.2020 Preuzmite kraći link\n„Azerbejdžanske oružane snage su 12. decembra narušile tačke trilateralne deklaracije od 9. novembra, okupile dodatni lični sastav, vojnu tehniku i tešku artiljeriju i izvele napad na sela Hin Tager i Hcaberd u Gadrutskom rejonu Arcaha (Karabaha). Jermenski ministar odbrane, koji se nalazi u radnoj poseti Rusiji, o ovome je razgovarao sa ruskim ministrom odbrane“, navedeno je u saopštenju.\nPrema podacima Ministarstva odbrane Jermenije, azerbejdžanske snage su uspele da uđu u Hin Tager, a takođe i da se veoma približe Hcaberdu.\n„Azerbejdžanska provokacije dovela je do toga da jermenska strana ima šest ranjenih osoba, a gubitke i ranjene ima i protivnik. Vojni resor Jermenije oštro osuđuje provokaciju azerbejdžanske strane“, navedeno je u saopštenju.\nIstovremeno, u saopštenju je istaknuto da novonastala situacija, koja nema nikakve veze sa ključnim tačkama deklaracije koju su potpisali lideri Rusije, Jermenije i Azerbejdžana, „ugrožava krhki mir, postignut zahvaljujući direktnim naporima predsednika Rusije“.\nS tim u vezi, vojni resor takođe izveštava da se „i kasno uveče i sada u Gadrutskom rejonu vode pregovori između jermenskih, ruskih i azerbejdžanskih vojnika u cilju rešavanja situacije i vraćanja strana na njihove ranije pozicije“.\nPodsetimo, Jermenija je optužila Azerbejdžan da je ponovo pokrenuo borbena dejstva u Nagorno-Karabahu, dok je Baku optužio Jerevan da je odgovoran za provokaciju u kojoj je ranjen jedan azerbejdžanski vojnik.\nBaku, Azerbejdžan, Jermenija, Sergej Šojgu, Vladimir Putin, mir\n21:34 Istorijska pobeda Finske, Rusija primila još jedan gol /uživo/\n21:27 Kapiten u misiji spasavanja života /foto/


Za članove Mikra porodice obezbijedili smo finansijske proizvode prilagođene potrebama, namjeni i mogućnostima.\nJednostavan pristup finansijskim sredstvima, brza obrada i ljubazno osoblje, samo je dio razloga zašto Mikra svakodnevno postaje bogatija za nove članove naše porodice. Ukoliko ste mikropoduzetnica/mikropoduzetnik te vam trebaju finansijska sredstva do 10.000,00 KM za unapređenje vašeg malog biznisa, možete da birate jedan od slijedećih finansijskih proizvoda:\nPoljoprivredni krediti su krediti za investiciona ili obrtna ulaganja u poljoprivredne djelatnosti. Prilagođeni su potrebama poljoprivrednika kroz pristupačnije garancije, minimalnu potrebnu dokumentaciju, brzu obradu i isplatu potrebnih sredstava. Iznosi, rokovi i ostali uslovi zavise od konkretne namjene finansiranja.\nBiznis krediti su krediti za investiciona ili obrtna ulaganja u mikro ili male djelatnosti iz oblasti usluga, trgovine ili proizvodnje. Prilagođeni su poduzetnicima u smislu brze realizacije kredita za finansiranje biznis potreba. Iznosi, rokovi i ostali uslovi zavise od konkretne namjene finansiranja.\nU kredite za ostale potrebe spadaju potrošački i stambeni krediti a odnose se na finansiranja svih standardnih potreba domaćinstva i članova porodice. Iznosi, rokovi i ostali uslovi zavise od konkretne namjene finansiranja.


Vučić priznao: 150.000 mladih između 16 i 24 godine niti se školuje, niti negde radi\nIzvor\tTanjug\tseptembar 12, 2016\nBEOGRAD - U Srbiji 62 odsto nezaposlenih mladih ljudi nema nikakvo radno iskustvo, a 150.000 u dobi između 16 i 24 godine niti se školuje, niti negde radi, izjavio je Vučić.\nVučić je na stručnom skupu "Mladi i nezaposlenost - kako uspostaviti snažne veze između obrazovnog sistema i privrede" poručio da je za Srbiju i njen razvoj dualno obrazovanje je prioritet.\n"Da bismo imali rast i mogli da opstanemo u pravom smislu te reči dualno obrazovanje je za nas od priroritetnog značaja", rekao je Vučić.\n"Ona danas iznosi oko 19,7 odsto, a prošle godine je u istom kvartalu to iznosilo oko 16 odsto", rekao je Vučić.\nNajveći deficit u kadrovima ima metalska i elektro industrija, poljoprivreda, tekstila industrija, građevinarstvo...\nPredsednik Vlade je kao primer naveo preduzeće Boš, koje je u svoju fabriku zaposlila sve učenike tehničke škole "Milenko Verkić Neša" iz Pećinaca.\n"I dalje imamo kratkoročno i, u najboljem slučaju, srednjoročcno sagledavanje planova", uključujući i ptrebe za kadrovima određenih profila i sposobnosti, rekao je Vučić na stručnom skupu "Mladi i nezaposlenost - kako uspostaviti snažne veze između obrazovnog sistema i privrede".\n« Ušla je u istoriju kao prva žena na čelu Rima. Dva meseca kasnije, žele da je UKLONE Dodik: Referendum će biti održan, listići odštampani »


FBiH: U protekla 24 sata registrirano 379 slučajeva COVID-19, prijavljeno 7 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 379 slučajeva COVID-19, prijavljeno 7 smrtnih ishoda\nObjavljeno: 23.12.2021 ; Ažurirano: 23.12.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.312 uzoraka, od kojih je 379 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 1.028.636 uzoraka, a COVID-19 je potvrđen kod 183.859 osoba.\nU protekla 24h, u Federaciji BiH prijavljeno je 7 smrtnih ishoda, i to u Unsko-sanskom, Srednjobosanskom, Zeničko-dobojskom i Kantonu Sarajevo, dok su 4 smrtna ishoda prijavljena retroaktivno.\nS današnjim danom, broj smrtnih ishoda na području Federacije BiH je 7.356.


27.06.2019 u 19:09\nDačić na otvaranju Generalne skupštine Organizacije američkih država\nPrvi potpredsednik Vlade i ministar spoljnih poslova Srbije Ivica Dačić prisustvovao je u Medeljinu, u Kolumbiji, svečanom otvaranju 49. zasedanja Generalne skupštine Organizacije američkih država (OAD). Srbija u OAD-u ima status stalnog posmatrača od 2002. godine. Cilj Dačićeve posete Kolumbiji jeste jačanje saradnje Srbije sa zemljama Latinske Amerike i Kariba, kao i učvršćivanja saradnje s regionalnim organizacijama Zapadne hemisfere, navodi se u saopštenju Ministarstva spoljnih poslova Srbije, prenosi Tanjug. Posle boravka u Kolumbiji, šef srpske diplomatije prisustvovaće inauguraciji novog predsednika Paname Laurentina Kortisa Koena, na ceremoniji koja će se održati u Panama Sitiju 30. juna i 1. jula ove godine. Dačić će svoj boravak u regionu Latinske Amerike i Kariba zaokružiti\n16.06.2019 u 18:00\nMuslimani da shvate da je BiH država ravnopravnih naroda\nNisam rekao da u BIH ne treba da žive muslimani, već da muslimani treba da shvate da je BIH država ravnopravnih naroda, rekao je ministar spoljnih poslova Ivica Dačić odgovarajući odlazećem Predsedavajućem Veća ministara Bosne i Hercegovine Denisu Zvizdiću. Dačić je to rekao u izjavi za Tanjug povodom Zvizdićevog reagovanja u kome je njegovu jučerašnju izjavu na Saboru SNSD-a u Laktašima, da zajednički interes svih u BIH treba da bude ravnopravnost sva tri naroda i dva entiteta, i da BiH nije, niti će biti muslimanska država, nazvao „šovinističko-militarističkom”. „Nije moja izjava šovinističko-militaristička, već je šovinističko-militaristička panislamska politika Alije Izetbegovića i njegovog učenika Denisa Zvizdića i SDA”, poručio je Dačić, prenosi Tanjug. Dačić je ukazao da\n14.06.2019 u 09:43\nŠef srpske diplomatije Ivica Dačić ocenio je danas da je odgovor crnogorske vlade na molbu predsednika Srbije Aleksandra Vučića da ne ugrožavaju imovinu Srpske pravoslavne crkve (SPC) u Crnoj Gori neprimeren i upozorio na teške posledice po odnose dve zemlje, ako ta zemlja usvoji najavljeni Zakon o veroispovesti kojim se predviđa i oduzimanje imovine SPC. „Zar neko stvarno misli da će zauzeti Ostrog i oteti ga od SPC? Od koga da ga otme i uzme? Svima savetujem da ne idu protiv svetinja, niko nije dobro prošao ko je išao protiv svetinja”, poručio je Dačić. Dačić je rekao da Crna Gora godinama unazad pokušava na antisrpskim stavovima gradi svoj položaj i međunarodni identitet. Ukazao je da je Vučić pokazao prijateljski odnos i da je istakao da ne želi da kvari dobre odnose\n11.06.2019 u 09:34\nDačić se sastao sa Guterešom u Ujedinjenim nacijama\nNjUJORK - Ministar spoljnih poslova Ivica Dačić sastao se u Njujorku sa generalnim sekretarom Ujedinjenih nacija Antoniom Guterešom. On se sa Guterešom sastao nakon sednice Saveta bezbednosti UN o Kosovu i Metohiji, na kojoj je razmotren najnoviji izveštaj generalnog sekretara UN. Dačić je u izjavi Tanjugu rekao da je generalni sekretar UN potpuno informisan o situaciji na KIM. „Gutereš je veoma svestan situacije i sam kaže da je prisustvo misije UN na KiM dokaz da stvari nisu rešene i da bi zbog toga Kosovo najviše volelo da tamo nema misije UN i da je njihov cilj da ih oteraju”, rekao je Dačić. On je dodao i da je Gutereš najoštrije osudio narušavanje imuniteta pripadnika mirovne misije UN tokom akcije specijalnih jedinica kosovske policije na severu KiM. Kako kaže,\n10.06.2019 u 20:26\nMinistar spoljnih poslova Ivica Dačić izjavio je da ga je tokom izlaganja predstavnice Prištine Vljore Čitaku frapirala laž o tome da je u slučaju Srbije i Kosova reč o dekolonijalizaciji. „Koliko neko treba da nema stida da u SB pred velikim kolonijalnim silama koje su imale svoje kolonije širom sveta, i pred afričkim, južnoameričkim i azijskim zemljama koje su se oslobađale od kolonijalizma koristite jedan takav izraz, a da vas nije sramota, to je čist bezobrazluk”, rekao je Dačić za RTS. On je pozvao Čitaku da dokaže da su albanski spomenici na Kosovu postojali u 13. i 14. veku. „Kada mi donese jedan istorijski spomenik albanskog porekla iz 13. ili 14. veka sa Kosova.


Borovinić Bojović: Nadamo se početku vakcinacije krajem januara - Vijesti | Radio Televizija Budva - Budva Crna Gora\nRadio Budva Live: Emina Jahovic - Kriziram\nCrna Gora će obezbijediti sredstva za vakcinisanje svih građana koji budu željeli da se vakcinišu protiv koronavirusa, kazala je ministarka zdravlja Jelena Borovinić Bojović, dodajući da se nada da će vakcinacija početi krajem januara ili početkom februara.\nOna je na konferenciji za novinare, povodom predstavljanja Nacionalne strategije za imunizaciju protiv COVID-a 19, kazala da su u toku intenzivni pregovori u vezi sa pristizanjem vakcine u Crnu Goru.\n„Vode se veoma intenzivni razgovori, bilateralni, sa svim pojedinačnim proizvođačima i zemljama, paralelno sa COVAX i inicijativom Evropske komisije za pomoć zemljama Zapadnog Balkana“, navela je Borovinić Bojović.\nOna je kazala da ne može da precizira datum kada će početi vakcinacija u Crnoj Gori.\n„Mi se nadamo, ukoliko ovim tempom budemo nastavili, da ćemo započeti vakcinaciju u Crnoj Gori u terminu koji je predviđen, a to je krajem januara, početkom februara“.\nNa pitanje da li država ima novca da obezbijedi kolektivni imunitet stanovništva, ona je odgovorila da će država obezbijediti sredstva za vakcinisanje svih njenih građana koji budu raspoloženi da se vakcinišu.\n„Rukovodićemo se onim što je najvažnije, a to je efikasnost, bezbjednost i kvalitet vakcine“, istakla je Borovinić Bojović.\nUpitana da li će za dio novca sa računa Nacionalnog koordinacionog tijala (NKT) opredijeliti za vakcinu, ona je kazala da se u obezbjeđivanju sredstava za vakcinaciju ne oslanjaju na račun NKT-a i da imaju obezbijđen novac za vakcinaciju.\nNa pitanje da li preporučuje građanima da prime vakcinu, Borovinić Bojović odgovorila je da je preporuka građanima da se vakcinišu, ali da će oni sami odlučiti o tome.\n„Oko toga da li ću se ja lično vakcinisati ili ne, ja sam već više puta odgovorila da ću se vakcinisati“, kazala je Borovinić Bojović.\nEpidemiolog instituta za javno zdravlje (IJZ) Dragan Laušević kazao je da su u prioritetnoj grupi za vakcinaciju štićenici domova za stare i institucije za smještaj osoba sa težim poremećajima u razvoju, kao i osoblje koje tamo radi.\nKako je naveo, druga prioritetna grupa su zdravstveni radnici koji su na prvoj liniji odbrane od koronavirusa i osobe starije od 80 godina.\nOn je naveo da su u trećoj grupi osobe od 75 do 79 godina, u četvrtoj oni starosti od 70 do 74 godine i klinički veoma osjetljiva lica.\n„Zatim sve osobe od 65 do 69 godina i ostali zaposleni u zdravstvenim institucijama, onda osobe sa pridruženim bolestima a koje ne spadaju u posebno osjetljive forme, zatim pripadnici vitalnih službi na državnom i lokalnom nivou. Tu smo izdvojili zaposlene u vaspitno - obrazovnim ustanovama“, rekao je Laušević.\nPoslije toga, kako je naveo, na redu za vakcinaciju su osobe od 18 do 44 godine sa hroničnim bolestima, zatim svi starosti od 60 do 64 godine, a onda pripadnici drugih službi.\nLaušević je istakao da je strategija za imunizaciju "živi dokument" i da su moguća razna usaglašavanja.\nOdgovarajući na pitanje kako može da garantuje građanima Crne Gore da će vakcina biti bezbjedna, on je naveo da se bezbjednost uvijek procjenjuje u skladu sa sprovedenim kliničkim studijama.\nKako je kazao, vakcine za sada pokazuju zadovoljavajuću bezbjednost, a svaka država pomno prati pojavu eventualnih događaja koji mogu da se dese isto kao i kod svake druge vakcine.\nLaušević je ponovio da je cilj svake vakcinacije da vakcina pruži mnogo veću korist od potencijalne štete.\nVakcina, kako je kazao, neće biti obavezna i „niko se ne pritiska da bude vakcinisan“.\n„Za one vakcine koje su dobile dozvolu Evropske agencije za ljekove podaci ukazuju da su i djelotvornost i bezbjednost vrlo zadovoljavajuće“, dodao je Laušević.\nOn je naglasio da će, kada se zaštite oni koji su najranjiviji, biti mnogo manji pritisak na zdravstvenu službu, a ekonomija svake države mnogo bolje će funkcionisati.\nLaušević je kazao da do sada nijesu registrovane vakcine za uzrast ispod 16 godina, ali da su u toku određene studije.\nZa sada je, kako je dodao, preporuka da svi koji se vakcinišu nose maske do daljnjeg.\nLaušević je kazao je da su nacionalna strategija i akcioni plan za imunizaciju napravljeni kako je to dogovoreno sa Svjetskom zdravstvenom organizacijom (SZO) i uz njihovu podršku, u skladu sa formatom koji se zahtijeva.\nKako je naveo, cilj je da se napravi sav slijed koraka vakcinacije i omogući da Crna Gora može da se obrati međunarodnim agencijama, državama u slučaje određene pomoći.\nKomentarišući to što Montefarm i domovi zdravlja nemaju laboratorijske zamrzivače za duboko zamrzavanje između 20 i 80 stepeni za prihvat, čuvanje i distribuciju vakcina, Laušević je odgovorio da nema nikakvog razloga za brigu.\nOn je rekao da Crna Gora već ima kapacitete da primi, u slučaju da dobije neke hitne isporuke vakcine, i da ima tri mjesta da drži vakcine na temperaturama koje se odnose na Fajzerovu vakcinu.\nLaušević je kazao da je jedno mjesto u IJZ-u, drugo u Zavodu za transfuziju i treće u Biotehničkom institutu.\nOn je dodao da je Montefarm započeo proces hitne nabavke zamrzivača za vakcine.\n„Nama su zamrzivači za te vakcina neophodni samo na centralnom nivou i oni nijesu planirani da stoje na opštinskim nivoima“, naveo je Laušević.\nKako je kazao, za druge vakcine, koje su mogu čuvati do 20 stepeni, postoji mogućnost veoma velikog broja komora, a za držanje vakcine od plus dva do plus osam postoje mogućnosti u samim domovima zdravlja.\nNa pitanje da li, kao epidemiolog, podržava mjere koje je donijela nova Vlada, Laušević je odgovorio da vlada u svakoj državoj praktično donosi konačnu odluku kakve će mjere biti.\nOn je naveo da su epidemiolozi uvijek za restriktivnije mjere, ali da se postavlja pitanje kolateralne štete i da je to uvijek izazov za Vladu.\nNa pitanje da li je u Crnoj Gori prisutan britanski soj koronavirusa, Laušević je odgovorio da ne znaju, jer nemaju mogućnost da rade takve analize.\n„Ukoliko primijetimo da dolazi do brže transmisije, može se poslati uzorak u laboratorije sa kojima IJZ ima sklopljen ugovor“, rekao je Laušević.\nŠefica Kancelarije SZO u Crnoj Gori Mina Brajović navela je da su zadovoljni što su bili u prilici da podrže Ministratvo zdravlja i ekspertski tim u izradi strateške platforme, čiji je cilj da se omogući nesmetana vakcinacija i jednako dostupna vakcina za sve u Crnoj Gori.\nNa taj način, kako je dodala, smanjiće se broj smrtnih slulajeva, teško oboljeljih, kao i pritisak na zdravstveni sistem.\n„U SZO nas posebno raduje činjenica što je Crna Gora ispratila strateške smjernice i preporuke Savjetodavnog ekspertskog tijela SZO u smislu osnovnih principa i načela, kao što je princip jednake dostupnosti vakcina, pravične raspodjele i distribucije i reciprociteta“, kazala je Brajović.\nOna je dodala da u ovom trenutku, prema raspoloživim podacima, od ukupnih 23,5 miliona doza vakcina, koje su administrirane širom svijeta, 95 odsto njih je došlo u ruke deset zemlja, uglavnom sa visokim nivom razvija.\nBrajović je kazala da je vakcina Fajzer – Biontek, koju je SZO pretkvalifikovala, bezbjedna, djelotvorna i kvalitetna.\n„U vrlo malom broju slučajeva bilo je neželjenih dejstva, a radi se o sistemskim alergijskim reakcijama“, dodala je Brajović.\nNa pitanje da li je NKT imao adekvatan odgovor na pandemiju, ona je odgovorila da je u prvim danima pandemije Crna Gora bez sumnje inicirala borbu protiv COVID-a po onome što su bile preporuke SZO.\nKako je navela, ono što je SZO pozdravila je što je Crna Gora na samom početku donijela odluka o sprovođenju vrlo restriktivnih mjera.


Čavesu bolje, slijede dodatni tretmani\nPredsjednik Venecuele Ugo Čaves oseća se bolje i počeo je sa "dodatnim tretmanima" u borbi protiv raka, mjesec i po dana nakon operacije na Kubi, izjavio je danas, po povratku iz Havane, potpredsjednik te zemlje Nikolas Maduro.\n"Predsjednik je ušao u fazu dodatnih tretmana kako bi se izborio sa bolešću", kazao je Maduro, prenose svjetske agencije.\nVenecuelanska vlada saopštila je u četvrtak da je Čaves u procesu postoperativnog oporavka, iako tek treba da se suoči sa "veoma kompleksnom bitkom" protiv raka, poslije četvrte operacije 11. decembra u Havani.\nPredsjednik, koji je u oktobru ponovo izabran, nije se pojavio u javnosti od te operacije. Maduro je najavio da putuje na samit šefova država i vlada Zajednice latinoameričkih i karipskih država (CELAC) i Evropske unije u Santjagu i da nosi Čavesovu poruku.\n"Nosimo poruku predsjednika i predaćemo je šefovima država koji učestvuju na samitu. (Čaves u njoj) iznosi fundamentalne prijedloge", kazao je Maduro i dodao da je poruka pisana rukom.


Svi nezaposleni koji su registrovani u NSZ dobiće pomoć od 60 evra - Portal035\nU Paraćinu opada broj pacijenata na bolničkom lečenju, kao i...\nSFS BORAC POBEDIO U PROKUPLJU, JEDINSTVU BOD U MEDOŠEVCU\nSvi nezaposleni koji su registrovani u NSZ dobiće pomoć od 60 evra\nSvi nezaposleni, koji su na današnji dan registrovani u Nacionalnoj službi za zapošljavanje dobiće u junu pomoć od 60 evra, najavio je ministar finansija Siniša Mali, gostujući u jutarnjem programu RTS. On je najavio i dve pune minimalne zarade za zaposlene u turizmu i ugostiteljstvu, kao i za samostalne umetnike.\nMali je naveo da će se podrška građanima i privredi isplaćivati od aprila do novembra.\n„U aprilu je već isplaćena polovina minimalne zarade za zaposlene, a isto toliko će biti isplaćeno i u maju i junu“, rekao je.\n„Svakog meseca ove godine pokrivamo neku vrstu pomoći za naše sugrađane. Mislim da je to dobro za potrošnju, to je dobro za optimizam. Dobro je da građani vide da država stoji iza njih u uslovima ove pandemije“, istakao je Mali.\nMinistar finansija je rekao da prijava građana počinje 28. aprila i da će trajati do 15. maja, a da će 5. maja krenuti prijava preko kol-centra i podsetio da će se sve odvijati na isti način kao prošle godine.\nFOTO: FB/Siniša Mali\nPenzionerima u Srbiji je danas isplaćena državna pomoć\nUJEDINJUJU SE SNS I SPAS\nVUČIĆ: Sve ovo je bilo moguće samo zahvaljujući vašem strpljenju, vašem radu i vašem trudu